sagorsarker/bangla-wikipedia huggingface dataset:
আগুনের পরশমণি ছোঁয়াও প্রাণে

আগুনের পরশমণি ছোঁয়াও প্রাণে হল একটি জনপ্রিয় রবীন্দ্রসংগীত। এই গানটি রবীন্দ্রনাথ ঠাকুরের গীতি-সংকলন "গীতবিতান" গ্রন্থের ‘পূজা’ পর্যায়ভুক্ত ‘দুঃখ’ উপপর্যায়ের গান। এটি ‘পূজা’ পর্যায়ের ২১২ সংখ্যক গান। রবীন্দ্রসংগীতের স্বরলিপি-সংকলন "স্বরবিতান" গ্রন্থের ৪৩শ খণ্ডে এই গানটির স্বরলিপি প্রকাশিত হয়েছে। গানটি রবীন্দ্রনাথের ৫৩ বছর বয়সের রচনা। এটি রবীন্দ্রনাথের "গীতালি" কাব্যগ্রন্থের ১৮ সংখ্যক কবিতা।
১৯১৪ সালের আগস্ট মাসে রবীন্দ্রনাথ সপরিবারে কৃষি-বৈজ্ঞানিক কাজের জন্য শান্তিনিকেতনের নিকটবর্তী সুরুল গ্রামের (বর্তমানে শ্রীনিকেতনের পার্শ্ববর্তী গ্রাম) কুঠিবাড়িতে আসেন। দিনেন্দ্রনাথ ঠাকুর এই সময় বেণুকুঞ্জের একটি খড়ের ঘরে থাকতেন। এই সময় "গীতালি" কাব্যগ্রন্থের জন্য যে নতুন গানগুলি তিনি রচনা করেছিলেন, সেগুলি প্রতিদিন সন্ধ্যায় এসে দিনেন্দ্রনাথকে শিখিয়ে যেতেন। সুরুলে অবস্থানকালেই ২৮ অগস্ট রবীন্দ্রনাথ "আগুনের পরশমণি ছোঁয়াও প্রাণে" গানটি রচনা করেন।
১৯১৪ সালের "প্রবাসী" পত্রিকার অগ্রহায়ণ সংখ্যায় ‘গীতিগুচ্ছ’ শিরোনামে "গীতালি" কাব্যগ্রন্থের ২৪টি গান মুদ্রিত হয়। "আগুনের পরশমণি ছোঁয়াও প্রাণে" গানটি ছিল এই প্রকাশিত ২৪টি গানের অন্যতম। ১৯১৪ সালে প্রকাশিত রবীন্দ্রনাথের "গীতালি" কাব্যগ্রন্থের অন্তর্গত হয় এই গানটি। এটি উক্ত কাব্যের ১৮ সংখ্যক কবিতা। ১৯১৫ সালে ব্রাহ্মসমাজের ৮৫তম মাঘোৎসব উপলক্ষে রবীন্দ্রনাথ কলকাতায় আসেন। ২৫ জানুয়ারি (১১ মাঘ) মহর্ষিভবনের সান্ধ্য উপাসনায় ‘সায়ংকালের উদ্বোধন’ ও ‘সন্ধ্যার উপদেশ’ ভাষণের মাঝে যে দশটি গান গাওয়া হয়, তার মধ্যে পঞ্চম গানটি ছিল "আগুনের পরশমণি ছোঁয়াও প্রাণে"। ওই বছর "তত্ত্ববোধিনী পত্রিকা"-য় ফাল্গুন সংখ্যাতেও গানটি প্রকাশিত হয়। ১৯১৬ সালের "আনন্দ সঙ্গীত পত্রিকা"-র আশ্বিন-কার্তিক সংখ্যায় এই গানটি প্রকাশিত হয়। রবীন্দ্রজীবনীকার প্রশান্তকুমার পাল লিখেছেন, “শেষ গানদুটির ("মোর মরণে তোমার হবে জয়" ও "আগুনের পরশমণি ছোঁয়াও প্রাণে") স্বরলিপিকারের নাম উল্লেখিত হয়নি। সম্ভবত ইন্দিরা দেবীর করা।” তবে গানটির মুদ্রিত স্বরলিপিতে স্বরলিপিকার হিসেবে দিনেন্দ্রনাথ ঠাকুরের নাম উল্লিখিত হয়েছে। ১৯৩১ সালে প্রকাশিত রবীন্দ্রনাথের কবিতা-সংকলন "সঞ্চয়িতা" গ্রন্থে এই গানটি ‘পরশমণি’ শিরোনামে অন্তর্ভুক্ত হয়।
"আগুনের পরশমণি ছোঁয়াও প্রাণে" গানটির কথা নিম্নরূপ:
গানটি গৌর সারং রাগ ও দাদরা তালে নিবদ্ধ। এই গানটির স্বরলিপিকার হলেন দিনেন্দ্রনাথ ঠাকুর। ১৯২০ সালে "গীতলেখা" স্বরলিপি গ্রন্থের তৃতীয় খণ্ডে এই গানটির স্বরলিপি প্রথম প্রকাশিত হয়।
হিন্দুস্তান রেকর্ডস থেকে অঞ্জনা দাস ও হরিপদ চট্টোপাধ্যায়ের কণ্ঠে এই গানটি প্রথম রেকর্ড করা হয়। রেকর্ড নং ছিল এইচ ২৪৬। পরবর্তীকালে হেমন্ত মুখোপাধ্যায়, সুচিত্রা মিত্র, চিত্রলেখা চৌধুরী, প্রমিতা মল্লিক, ইন্দ্রাণী সেন, শ্রাবণী সেন, শ্রীকান্ত আচার্য, কুমার শানু প্রমুখ শিল্পীরা এই গানটি রেকর্ড করেন। দেবব্রত বিশ্বাস ও গীতা নাহা, হেমন্ত মুখোপাধ্যায় ও সুমিত্রা রায় এবং সুবিনয় রায় ও বনানী ঘোষ দ্বৈতকণ্ঠে গানটি রেকর্ড করেছেন।
এই গানটি সম্পর্কে রবীন্দ্রসংগীত বিশেষজ্ঞ অমল মুখোপাধ্যায় লিখেছেন:
গামারি

গামারি (বৈজ্ঞানিক নাম "Gmelina arborea") (ইংরেজি: "Chandahar Tree", "Cashmere Tree", "Comb Teak", "White Teak" ইত্যাদি) পরিবার Lamiaceae।এছাড়াও বাংলা নাম গামার, গাম্বার, গাম্ভারী, গাম্ভারি। আদিবাসি নাম হিসাবে গাম্ভার, বল-কোবাক(গারো), রামানি (মগ), রেমেনিবা (মারমা), গামারি গাছ (তঞ্চঙ্গা), আব্বেই(খুমি)। গামারি-ফঙ(মান্দি)বলা হয়।
গামারি সবুজ ও ঘন বিশিষ্ট একটি বৃক্ষ,ভারতবর্ষের গাছ। এই গাছ অনেক ঔষধি গুণসম্পন্ন।
গামারি একটি দ্রুত বর্ধনশীল গাছ। লম্বা গড়নে ১৫ থেকে ২০ মিটার উঁচু হয়। পত্রমোচী গাছ, প্রশাখা ও কুঁড়ি রোমশ। বাকল সাদাটে। পাতা তাম্বুলাকৃতি, ১০ থেকে ২০ সেমি লম্বা। উপরে উজ্জ্বল সবুজ,নিচে পান্ডুর,বোটা ৬ থেকে ১০ সেমি লম্বা। শীতে পাতা ঝরে। এটি অত্যধিক খরা সহনশীল।
বাংলাদেশসহ দক্ষিণপূর্ব এশিয়ায় জন্মে। ভারতের আসাম, দক্ষিণ বিহার, উড়িষ্যা, ও পশ্চিমবঙ্গের উত্তরাঞ্চল সংলগ্ন এলাকায় এ গাছ হয়।
বসন্ত কালে পাতাহীন ডালে ডালে দেখা যায় গাঢ় হলুদ বরণ ফুল।ফুলের অনেক মিষ্টি গন্ধ, ফুল ৩ থেকে ৩.৫ সেমি লম্বা, ২ ভাগে বিভক্ত। এর পুষ্পমধু ভোমরাদের খুবই প্রিয়।
গামারির ফল দেখতে গোলাকার। ৩ সেমি চওড়া, শাঁসাল, পাকলে হালকা হলুদ হয়।
"গামার" গাছের কাঠ থেকে পাঁচ ধরনের উপাদান (যেমনঃ জিমেলিনল, বিটা-সিটোস্টেরল) পাওয়া গেছে যা পলিপোর মাসরুম "Trametes versicolor" এর বিরুদ্ধে ছত্রাকনাশক হিসেবে কাজ করে। 
এটি ঔষধিসমৃদ্ধ এক ভেষজ উদ্ভিদ।
ডুলিচাঁপা

ডুলিচাঁপা বৈজ্ঞানিক নাম: "Magnolia pterocarpa" । এটি হচ্ছে Magnoliaceae পরিবারের "Magnolia" গণের এক প্রকার উদ্ভিদ।
ভারতে হিমালয় সংলগ্ন এলাকা, নেপাল, আসাম, বাংলাদেশের খাসিয়া পাহাড় সংলগ্ন সিলেটে ও চট্টগ্রামের পাহাড়ে এই গাছ প্রচুর জন্মে। বাংলাদেশের সমতল ভূমিতেও এই গাছ অল্প বিস্তর দেখা যায়।
এই গাছ ১০ থেকে ১৫ মিটার উঁচু হয়। এই গাছের ডালের বিপরীত দিকে অযুগ্ম পাতা থাকে। এটি চিরসবুজ , গোল মাথা, পত্রনিবিড় গাছ। পাতা বড় ২০ থেকে ৪০ সেমি লম্বা, গাঢ় সবুজ রঙের, বোঁটার দিক সরু। কাণ্ডের শীর্ষে একক ভাবে এর ফুল ফোটে।
ফুলের রঙ সাদা এবং সুগন্ধময়। ফুলের আকার বেশ বড়। ৫-৮ সেমি চওড়া , বোঁটা পুরু। এর বহির্বাস পাপড়িতে ঢাকা থাকা। ফুল যত বড় হয়, এর পাপড়ি গুলো খসে পড়ে। প্রস্ফুটিত ফুলে ৯টি পুরু এবং নরম পাপড়ি থাকে। এই ফুলে অনেক পুংকেশর থাকে। পুংকেশেরের অগ্রভাগ নীল বর্ণের হয়। বসন্ত ও গ্রীষ্মের শুরুতে এই গাছে ফুল ফোটে।
এর ফল বেশ বড় হয়। ফলগুলো লম্বায় প্রায় ১৬ ইঞ্চি এবং পরিধিতে ৭-৮ ইঞ্চি হয়। এর বীজ পাকা কমলালেবুর মতো লালচে হয়। ফলে ১টি বা ২টি বীজ থাকে। বীজের রঙ কমলা, আকার ত্রিকোণাকার। কখনো কখনো বীজের আকার গোলাকারও হয়। বীজগুলোতে তেল থাকে। ফল ধরার সময় জুন মাস।
এই গাছের ছাল এবং বাকল বাত রোগ নিরাময়ের জন্য ব্যবহার করা হয়।
ইয়াসপার সিলেসেন

ইয়াসপার সিলেসেন (জন্মঃ ২২ মার্চ ১৯৮৯) লা লীগার দল ভালেনসিয়া ও নেদারল্যান্ডস জাতীয় দল এর হয়ে গোলরক্ষক হিসেবে খেলেন।
তার ফুটবলের হাতেখড়ি হয় নেদারল্যান্ডের ক্লাব প্রথমে "দে ত্রেফার্স" ও পরে "এনইসি" এর একাডেমীতে। তার পেশাদার জীবন শুরু হয় এনইসি এর হয়ে ২০১০ সালে। ২০১১ সালে তিনি নেদারল্যান্ডের আয়াক্স ক্লাবে যোগ দেন। ২০১৬ সালের অগাস্টে তিনি ১ কোটি ৩০ লক্ষ ইউরোর বিনিময়ে বার্সেলোনায় যোগ দেন। তিন মৌসুম বার্সেলোনায় দ্বিতীয় পছন্দের গোলরক্ষক হিসেবে কাটানোর পর ২০১৯ সালে সিলেসেন ৩ কোটি ৫০ লক্ষ ইউরোর বিনিময়ে আরেক স্পেনীয় ক্লাব ভালেনসিয়াইয় যোগদান করেন।
২০১১ সালে তিনি নেদারল্যান্ডস জাতীয় দল এ ডাক পান। ২০১৩ সালে ইন্দোনেশিয়ার বিপক্ষে তার জাতীয় দলে অভিষেক হয়।
নিধান বা ভিত্তি

অঙ্কসমূহের অবস্থানের ভিত্তিতে সংখ্যা লেখার একটি পদ্ধতিতে শূন্যসহ ঠিক কী সংখ্যক স্বতন্ত্র অঙ্ক ব্যবহৃত হয় সেই সংখ্যাকে ঐ সংখ্যাপদ্ধতিটির ভূমি বা নিধান অথবা মূল ( বা base) বলা হয়। উদাহরণস্বরূপ, দশমিক পদ্ধতিতে ০, ১, ২, ৩, ৪, ৫, ৬, ৭, ৮ ও ৯ এই দশটি অঙ্ক ব্যবহৃত হওয়ায় এর ভূমি বা নিদান হলো ১০। আবার দ্বিমিক সংখ্যাপদ্ধতিতে ভূমি হলো ২ এবং এর অঙ্কসমূহ হলো ০ ও ১।
১ আধারযুক্ত সংখ্যা প্রণালী (Unary numeral system)র বাইরে যে কোনো ভূমির সংখ্যা প্রণালীতে ভূমিটিকে "১০" দ্বারা বোঝানো হয়। উদাহরণস্বরূপ, দশমিক প্রণালীতে দশকে "১০" দ্বারা বোঝানো হয়, অন্যদিকে, দ্বৈত প্রণালীতে দুইকে "১০" দ্বারা বোঝানো হয়।
এতে "মূল" কে বীজগাণিতীক সমীকরণ ইত্যাদির মূলক বোঝানো হয় না। মূলসমূহ সাধারণত স্বাভাবিক সংখ্যা হয় যদিও কোনো কোনো ক্ষেত্রে ঋণাত্মক অখণ্ড সংখ্যা এবং অবীজীয় সংখ্যাও মূল হিসাবে নেওয়া হয়।
398 সংখ্যাটিকে 13 ভূমির সংখ্যায় বোঝানো হয়, তবে দশমিক প্রণালীতে ইহা formula_1 কে বোঝাবে, অর্থাৎ দশমিক প্রণালীতে এর মান হবে 632 । সাধারণভাবে, যদি "b" > 1 হয়, তবে "b" ভূমির একটা সংখ্যা formula_2 য দশমিক প্রণালীতে formula_3 বোঝাবে, যাতে formula_4 ।
এজাজুল ইসলাম

এজাজুল ইসলাম হলেন একজন বাংলাদেশী নাট্য ও চলচ্চিত্র অভিনেতা। তিনি মূলত একজন ডাক্তার। জনপ্রিয় কথাসাহিত্যিক হুমায়ূন আহমেদের মাধ্যমে তার নাটকে আগমন। পরবর্তীতে তিনি চলচ্চিত্রেও অভিনয় করেন। তার অভিনীত প্রথম চলচ্চিত্র শ্রাবণ মেঘের দিন। এর পর তিনি দুই দুয়ারী (২০০১), চন্দ্রকথা (২০০৩), শ্যামল ছায়া (২০০৪) চলচ্চিত্রে অভিনয় করেন। তিনি তারকাঁটা চলচ্চিত্রে অভিনয়ের জন্য ৩৯তম জাতীয় চলচ্চিত্র পুরস্কারে শ্রেষ্ঠ পার্শ্বচরিত্রে অভিনেতার পুরস্কারে ভূষিত হন।
এজাজুল ইসলাম ১৯৮৪ সালে রংপুর মেডিকেল কলেজ থেকে এমবিবিএস পাশ করেন। পরে বঙ্গবন্ধু শেখ মুজিব মেডিকেল বিশ্ববিদ্যালয় থেকে নিউক্লিয়ার মেডিসিনে স্নাতকোত্তর পাশ করেন।
এজাজ একজন ডাক্তার হিসেবে তার কর্মজীবন শুরু করেন। তিনি গাজীপুর চৌরাস্তায় একটি চেম্বারে নিয়মিত রোগী দেখেন। তিনি সরকার নির্ধারিত ৩০০ টাকা ফিতে রোগী দেখেন। তার ভিজিট ফি কম হওয়ায় তাকে গরীবের ডাক্তার নামে ডাকা হয়। ২০১৭ সালের অক্টোবর মাসে এজাজুল ইসলাম ঢাকা মেডিকেল কলেজে নিউক্লিয়ার মেডিসিনের প্রধান হিসেবে যোগদান করেন।
এজাজুল ইসলাম হুমায়ূন আহমেদ পরিচালিত ধারাবাহিক নাটক "সবুজ সাথী" দিয়ে অভিনয়ের যাত্রা শুরু করেন। ১৯৯৯ সালে হুমায়ূন আহমেদের শ্রাবণ মেঘের দিন চলচ্চিত্রের মাধ্যমে তিনি বড় পর্দায় অভিনয় শুরু করেন। চলচ্চিত্রটির সার্বিক ব্যবস্থাপনার দায়িত্বেও ছিলেন তিনি। পরবর্তীতে তিনি হুমায়ূন আহমেদ পরিচালিত দুই দুয়ারী (২০০১), চন্দ্রকথা (২০০৩), শ্যামল ছায়া (২০০৪) ও আমার আছে জল (২০০৮) চলচ্চিত্রে অভিনয় করেন। ২০০৫ সালে দেবাশীষ বিশ্বাস পরিচালিত কমেডি ধাঁচের টক ঝাল মিষ্টি ছায়াছবিতে পুলিশের চরিত্রে অভিনয় করেন। ২০০৬ সালে বাদল খন্দকার পরিচালিত বিদ্রোহী পদ্মায় নায়েব, তৌকির আহমেদ পরিচালিত রূপকথার গল্প-এ রেস্টুরেন্ট ম্যানেজার, এসএ হক অলিক পরিচালিত হৃদয়ের কথায় দারোয়ান চরিত্রে অভিনয় করেন। পরের বছর জাকির হোসেন রাজু পরিচালিত স্বামীর সংসার ছায়াছবিতে অভিনয় করেন। একই বছর মতিন রহমান পরিচালিত রোমান্টিক-কমেডি তোমাকেই খুঁজছি ছায়াছবিতে অভিনয় করেন। পরবর্তীতে অনন্য মামুন পরিচালিত খোঁজ-দি সার্চ (২০১০) এবং আশরাফুর রহমান পরিচালিত তুমি আসবে বলে (২০১২) মুক্তি পায়। ২০১৪ সালে তিনি মুহাম্মদ মোস্তফা কামাল রাজ পরিচালিত তারকাঁটা, নঈম ইমতিয়াজ নেয়ামুল পরিচালিত এক কাপ চা, নজরুল ইসলাম খান পরিচালিত কঠিন প্রতিশোধ ও ওয়াজেদ আলী সুমন পরিচালিত কি দারুণ দেখতে ছায়াছবিতে অভিনয় করেন। তারকাঁটা চলচ্চিত্রে মুসা ভাই চরিত্রে অভিনয়ের জন্য ৩৯তম জাতীয় চলচ্চিত্র পুরস্কারে শ্রেষ্ঠ পার্শ্বচরিত্রে অভিনেতার পুরস্কার অর্জন করেন।
জাতীয় চলচ্চিত্র পুরস্কার
আনিতা ওদারজিক

আনিতা ওদারজিক ( ; জন্ম: ৮ আগস্ট, ১৯৮৫) রাবিজ এলাকায় জন্মগ্রহণকারী বিখ্যাত পোলীয় প্রমিলা হাতুড়ি নিক্ষেপক। হাতুড়ি নিক্ষেপ প্রতিযোগিতার ইতিহাসে প্রথম মহিলা ক্রীড়াবিদ হিসেবে ৮০ মিটারের অধিক দূরত্ব অতিক্রম করার গৌরবগাঁথা রচনা করেন তিনি। এছাড়াও, ৮২.২৯ মিটার দূরত্ব অতিক্রম করে বর্তমান বিশ্বরেকর্ডের অধিকারীনি। তাকে সর্বকালের সেরা হাতুড়ি নিক্ষেপক হিসেবে গণ্য করা হয়ে থাকে।
২০০৭ সালে ওদারজিক তার প্রথম জাতীয় অনূর্ধ্ব-২৩ প্রতিযোগিতায় অংশ নিয়ে বিজয়ী হন। ফলশ্রুতিতে ২০০৭ সালের ইউরোপীয় অনূর্ধ্ব-২৩ অ্যাথলেটিক্স চ্যাম্পিয়নশীপে খেলার যোগ্যতা অর্জন করেন। কিন্তু বাছাইপর্বের বাঁধা ডিঙ্গুতে পারেননি। ২০০৮ সালের অলিম্পিক গেমসের হাতুড়ি নিক্ষেপ বিষয়ে ষষ্ঠ স্থান দখল করেন।
২০০৮ সালের বিশ্ব অ্যাথলেটিক্সের চূড়ান্ত পর্বে খেলার যোগ্যতা অর্জন করেন ও ব্রোঞ্জপদকের সন্ধান পান। পরের বছর ২০০৯ সালের ইউরোপীয় দলগত চ্যাম্পিয়নশীপে অংশ নেন ও বড় ধরনের আন্তর্জাতিকে প্রতিযোগিতায় প্রথমবারের মতো স্বর্ণপদক লাভ করেন।
৩০ মে, ২০০৯ তারিখে বায়ালা পডলাস্কায় ৭৬.২০ মিটার নিক্ষেপ করে নিজস্ব সেরা দক্ষতা প্রদর্শন করেন। গোল্ডেন স্পাইক অস্ত্রাভায় ৭৬.৫৯ মিটার দূরত্ব পাড় করে নিজের রেকর্ডকে আরও উত্তরণ ঘটান। ২০০৯ সালের বিশ্বঅ্যাথলেটিক প্রতিযোগিতার পূর্বে কটবাসে অনুষ্ঠিত জাতীয় প্রতিযোগিতায় রেকর্ড ভঙ্গ করেন। ৭৭.২০ মিটারের এ নিক্ষেপটি মহিলাদের হাতুড়ি নিক্ষেপে চতুর্থ দীর্ঘতম নিক্ষেপ।
২২ আগস্ট, ২০০৯ তারিখে বার্লিনে অনুষ্ঠিত বিশ্ব অ্যাথলেটিকস চ্যাম্পিয়নশীপে ৭৭.৯৬ মিটার দূরত্ব পাড়ি দিয়ে নূতন বিশ্বরেকর্ড গড়েন। কিন্তু বিজয় উচ্ছ্বাসের নিমজ্জিত থাকাকালীন কাম পায়ের গোড়ালিতে আঘাতপ্রাপ্ত হন। এরফলে ঐ মৌসুমে তিনি আর প্রতিদ্বন্দ্বিতা করতে পারেননি।
২০১৬ সালের রিও অলিম্পিকে পোল্যান্ড দলের অন্যতম সদস্য ছিলেন ওদারজিক। ১৫ আগস্ট, ২০১৬ তারিখে স্বর্ণপদক লাভ করেন তিনি। একইসাথে ৮২.২৯ মিটার দূরত্ব অতক্রম করে নতুন বিশ্বরেকর্ডের অধিকারীনি হন। এ প্রতিযোগিতায় সতীর্থ ও প্রয়াত ক্যামিলা স্কোলিমোস্কাকে স্মরণপূর্বক তার কিছু সরঞ্জাম ব্যবহার করেন।
মার্কিন যুক্তরাষ্ট্রে সময়

আমেরিকা যুক্তরাষ্ট্রএর সময় আইন অনুসারে নয়টি সময় অঞ্চলএ ভাগ করা হয়েছে। দেশের বেশীরভাগ অঞ্চলে দিবালোক সংরক্ষণ সময় মেনে চলা হয়। এই সময় অঞ্চলসমূহের সীমা এবং দিবালোক সংরক্ষণ সময়ের নীতি-নিয়ম আমেরিকা যুক্তরাষ্ট্রের পরিবহণ বিভাগএর অধীনে পরিচালিত হয়।
আমেরিকা যুক্তরাষ্ট্রের নয়টি সময় অঞ্চল হল: পূর্ব-পশ্চিমে আটলান্টিক মান সময় (Atlantic Standard Time, AST), পূর্ব মান সময় (Eastern Standard Time, EST), কেন্দ্রীয় মান সময় (Central Standard Time, CST), পর্বতীয় মান সময় (Mountain Standard Time, MST), প্রশান্ত মান সময় (Pacific Standard Time, PST), আলাস্কা মান সময় (Alaskan Standard Time, AKST), হাওয়াই-আলুয়েশিয়ান মান সময় (Hawaii-Aleutian Standard Time, HST), সামোয়া মান সময় (Samoa standard time, ইউ টি চি −১১) এবং সামরো মান সময় (Chamorro Standard Time, ইউ টি চি +১০)। সময় অঞ্চলভেদের সীমা এতে পাওয়া যায় ।
পূর্ব-পশ্চিমে, আমেরিকার মূল ভূ-খণ্ডে ব্যবহার করা সময় অঞ্চলসমূহ:
আমেরিকা যুক্তরাষ্ট্রের কিছু ক্ষুদ্র দূরবর্তী দ্বীপে উপরত বহিরে আন বেলেগ সময় অঞ্চল ব্যৱহার করে। বেকার দ্বীপ ও হাউল্যাণ্ড দ্বীপ ইউ টি সি−১২-র অন্তর্গত, আনহাতে ওয়েক দ্বীপ ইউ টি সি +১২-র অন্তর্গত। উদাহরণ স্বরূপ, বেকার দ্বীপ ও হাউল্যাণ্ড দ্বীপে বুধবার দুপুর ১২টা বাজলে ওয়েক দ্বীপে বৃহস্পতিবার দুপুর ১২টা বাজবে। আন্তর্জাতিক তারিখ রেখার পরস্পর বিপরীত ভাগে এই দ্বীপটির অবস্থানই হল এর কারণ। অন্য দূরবর্তী দ্বীপসমূহ হল: জার্ভিশ দ্বীপ, মিডওয়ে এটোল, পালম্যরা এটোল ও কিংমেন রিফ্ (ইউ টি সি −১১); জনষ্টোন এটোল (ইউ টি সি −১০); আর নাভাসা দ্বীপ, বাজোনুয়েভো ব্যাঙ্ক ও চেরানিলা ব্যাঙ্ক (ইউ টি সি −০৫)।
আমেরিকা যুক্তরাষ্ট্রে দিবালোক সংরক্ষণ সময় প্রথম বারের জন্য পালন করা হয় ১৯১৮ সালে। বর্তমানে দেশের অধিকাংশ অঞ্চলে দিবালোক সংরক্ষণ সময় মেনে চলা হয়। এর ব্যতিক্রম হল অ্যারিজোনা ও হাওয়াই রাজ্য, সঙ্গে পুয়ের্তো রিকো, আমেরিকান সামোয়া, গুয়াম, উত্তর মারিয়ানা দ্বীপপুঞ্জ ও আমেরিকা যুক্তরাষ্ট্রের ভার্জিনিয়া দ্বীপপুঞ্জ।
১৯৮৭ থেকে ২০০৬ সাল অব্দি , আমেরিকা যুক্তরাষ্ট্রে দিবালোক সংরক্ষণ সময় এপ্রিল মাসের প্রথম রবিবার থেকে আরম্ভ করে অক্টোবর মাসের অন্তিম রবিবার শেষ হয়েছিল। শক্তি সঞ্চয়ের উদ্দেশ্যে, অনুযায়ী ২০০৭ সাল থেকে দিবালোক সংরক্ষণ সময় একমাসের জন্য বাড়িয়ে দেওয়া হয়। তারপর থেকে এটি মার্চ মাসের দ্বিতীয় রবিবার থেকে আরম্ভ করে নভেম্বর মাসের প্রথম রবিবারে শেষ হয়। স্থানীয় সময় পূর্ণ ২ ঘটিকায় দিবালোক সংরক্ষণের জন্য সময় শুরু করা হয়।
বনকুলা

বনকুলা (বৈজ্ঞানিক নাম:"Pterospermum lanceifolium") হচ্ছে মালভেসি পরিবারের "Pterospermum" গণের অন্তর্ভুক্ত একটি উদ্ভিদ প্রজাতি।
বাংলাদেশ, ভারত, নেপাল, থাইল্যান্ড, ইন্দোনেশিয়া, চীন ও দক্ষিণ-পূর্ব এশিয়ার দেশসমূহে জন্মায়।
বড় গাছ ও চিরসবুজ। কচি ডাল ও পাতার নিচ রোমশ। পাতা ভল্লাকার বা দীর্ঘায়ত, গোড়া গোল, আগা চোখা। 
এর ফুল ফোটের সময় গ্রীষ্মকাল । ফুল সাদা রঙের সুগন্ধি। দেখতে মুচকুন্দ ফুলের মত, তবে আকারে ছোট। ফল ৭-৮ সেমি লম্বা হয়।
সায়মা ওয়াজেদ পুতুল

সায়মা ওয়াজেদ পুতুল একজন প্রখ্যাত অটিজম বিশেষজ্ঞ। তিনি বিশিষ্ট পরমাণু বিজ্ঞানী ড. ওয়াজেদ মিয়া ও শেখ হাসিনা দম্পতির দ্বিতীয় সন্তান। বর্তমানে তিনি ২০২৩ সালের ১ নভেম্বর থেকে বিশ্ব স্বাস্থ্য সংস্থা এর আঞ্চলিক পরিচালক হিসেবে কাজ করছেন। তিনি অটিস্টিক শিশুদের অধিকার ইত্যাদি নিয়ে কাজ করেন। তিনি বিশ্ব স্বাস্থ্য সংস্থার মানসিক স্বাস্থ্যের উপর বিশেষজ্ঞ প্যানেলের একজন সদস্য। তিনি একজন লাইসেন্সপ্রাপ্ত মনোবিজ্ঞানী।
সায়মা ওয়াজেদ ১৯৯৭ সালে মার্কিন যুক্তরাষ্ট্রের ব্যারি বিশ্ববিদ্যালয় থেকে মনোবিজ্ঞানে স্নাতক এবং ২০০২ সালে ক্লিনিক্যাল মনস্তত্বে স্নাতকোত্তর ডিগ্রী অর্জন করেন। ২০০৪ সালে স্কুল মনস্তত্বে বিশেষজ্ঞ ডিগ্রি অর্জন করেন। ব্যারি বিশ্ববিদ্যালয়ে অধ্যয়নের সময় তিনি বাংলাদেশের নারীদের উন্নয়নের ওপর গবেষণা করেন। এ বিষয়ে তার গবেষণাকর্ম ফ্লোরিডার একাডেমি অব সায়েন্স কর্তৃক শ্রেষ্ঠ সায়েন্টিফিক উপস্থাপনা হিসেবে স্বীকৃত হয়।
তিনি ২০০৮ সাল থেকে শিশুদের অটিজম এবং স্নায়ুবিক জটিলতাসংক্রান্ত বিষয়ের ওপর কাজ করছেন। স্বীকৃতিস্বরুপ, বিশ্ব স্বাস্থ্য সংস্থা কর্তৃক ২০১৪ সালে হু অ্যাক্সিলেন্স পুরস্কারে ভূষিত হন।
২০১৬ সালে ওয়াজেদ জনস্বাস্থ্যে তার শ্রেষ্ঠত্বের জন্য বিশ্ব স্বাস্থ্য সংস্থার দক্ষিণ-পূর্ব এশিয়া অঞ্চল পুরস্কার অর্জন করেন। ২০১৭ সালে তিনি প্রতিবন্ধী ক্ষেত্রে তার অসামান্য অবদানের জন্য আন্তর্জাতিক চ্যাম্পিয়ন পুরস্কারে ভূষিত হন। তিনি তার সক্রিয়তার জন্য ব্যারি বিশ্ববিদ্যালয় থেকে বিশিষ্ট প্রাক্তন শিক্ষার্থী পদক প্রাপ্ত হন।
অটিজম নিয়ে অবদান রাখায় বঙ্গবন্ধু শেখ মুজিব মেডিক্যাল বিশ্ববিদ্যালয়ের (বিএসএমএমইউ) চতুর্থ সমাবর্তন অনুষ্ঠানে তিনি বিশেষ সম্মানসূচক ডক্টরেট ডিগ্রি অর্জন করেন।
সায়মা ওয়াজেদ পুতুল ব্যক্তিগত জীবনে খন্দকার মাশরুর হোসেনের সাথে বিবাহ বন্ধনে আবদ্ধ হন। এই দম্পতির তিন কন্যা এবং এক ছেলে রয়েছে।
২০২৫ সালের ১৫ জানুয়ারি অনিয়ম ও দুর্নীতির মাধ্যমে বিশ্ব স্বাস্থ্য সংস্থার দক্ষিণ-পূর্ব এশিয়া বিষয়ক আঞ্চলিক পরিচালকের পদ পাওয়ার অভিযোগে তার বিরুদ্ধে অনুসন্ধান শুরু করেছে বলে জানায় বাংলাদেশের দুর্নীতি দমন কমিশন।
লালচাঁদ রাজপুত

লালচাঁদ সীতারাম রাজপুত (; জন্ম: ১৮ ডিসেম্বর, ১৯৬১) মহারাষ্ট্রের বোম্বে এলাকায় জন্মগ্রহণকারী ভারতের বিশিষ্ট আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। মূলতঃ ডানহাতি ব্যাটসম্যান হিসেবে দলে ভূমিকা রেখেছেন লালচাঁদ রাজপুত। মাঝে-মধ্যে অফ স্পিন বোলিং করতেন। বর্তমানে তিনি আফগান ক্রিকেট দলে কোচের দায়িত্ব পালন করছেন।
বোম্বে দলের পক্ষে উদ্বোধনী ব্যাটসম্যানরূপে খেলোয়াড়ী জীবনের সূত্রপাত ঘটে তার। একসময় সুনীল গাভাস্কারের পর ভারতের সেরা উদ্বোধনী ব্যাটসম্যানরূপে তাকে গণ্য করা হতো। কিন্তু ঘরোয়া ক্রিকেটে সফলতা পেলেও সীমিত সুযোগপ্রাপ্তির ফলে আন্তর্জাতিক ক্রিকেটে তার প্রতিভার বিচ্ছুরণ ঘটাতে ব্যর্থ হয়েছেন। ১৯৮৫ থেকে ১৯৮৭ সময়কালে ভারতের পক্ষে দুই টেস্ট ও চারটি ওডিআইয়ে প্রতিনিধিত্ব করেন।
খেলোয়াড়ী জীবন থেকে অবসর নেয়ার পর সংক্ষিপ্তকালের জন্য ভারত দলের ম্যানেজারের দায়িত্বে ছিলেন তিনি। বেশ কয়েকবছর যাবৎ ক্রিকেট প্রশাসনের সাথে জড়িয়ে রেখেছেন নিজেকে। তন্মধ্যে মুম্বই ক্রিকেট সংস্থা অন্যতম।
এপ্রিল, ২০০৭ সালে বেঙ্গালুরুর একটি কোচিং ক্লিনিক পরিচালনা করেন। ইংল্যান্ড সফরের পূর্বে অনূর্ধ্ব-১৯ ক্রিকেট দলের কোচ মনোনীত হন। ২০০৭ সালে দক্ষিণ আফ্রিকায় অনুষ্ঠিত টুয়েন্টি২০ চ্যাম্পিয়নশীপের শিরোপা বিজয়ী ভারত দলের ম্যানেজার ছিলেন তিনি।
জুন, ২০১৬ সালে আফগানিস্তান ক্রিকেট বোর্ড রাজপুতকে আফগানিস্তান ক্রিকেট দলের কোচ হিসেবে নিযুক্তি প্রদান করে। তিনি পাকিস্তানি ইনজামাম-উল-হকের স্থলাভিষিক্ত হন। কোচ হিসেবে তার প্রতিপক্ষ ছিলেন - মোহাম্মদ ইউসুফ, হার্শেল গিবস ও কোরে কলিমোর। তিনি দুই বছর মেয়াদে চুক্তিবদ্ধ হন যা ইউরোপ সফর শেষে চূড়ান্ত হয়।
২০০৮ সালে ইন্ডিয়ান প্রিমিয়ার লিগে মুম্বই ইন্ডিয়ান্সের কোচের দায়িত্বে ছিলেন। মুম্বই ইন্ডিয়ান্স বনাম কিংস ইলাভেন পাঞ্জাবের খেলা শেষে হরভজন সিং শ্রীসান্তকে থাপ্পড় মারার পর তিনি হাসছিলেন যা ক্যামেরায় ধরা পড়ে। এ ঘটনায় বিসিসিআই রাজপুতের ভূমিকায় নিন্দাজ্ঞাপন করে। ধারণা করা হয়েছিল যে, বিসিসিআই রাজপুতের বিরুদ্ধে শাস্তিমূলক ব্যবস্থা গ্রহণ করবে।
দ্য হাঙ্গার গেমস (চলচ্চিত্র)

দ্য হাঙ্গার গেমস () হল গ্যারি রস পরিচালিত বিজ্ঞান কল্পকাহিনিমূলক রোমাঞ্চকর চলচ্চিত্র। এটি ২০১২ সালের ২৩ মার্চ মুক্তি পায়। এটির নির্মাণ ব্যয় ছিলো ৭৮ মিলিয়ন মার্কিন ডলার। টানা ৪ সপ্তাহ আমেরিকান টপচার্টের শীর্ষে ছিল এই চলচ্চিত্র। লায়ন্স গেট এন্টারটেনমেন্ট এর ব্যানারে চলচ্চিত্রটি মুক্তি পায়। এটি "সুজান কলিন্স" এর একই নামের উপন্যাস এর ওপর ভিত্তি করে নির্মিত।
টানা ৪ সপ্তাহ আমেরিকান টপচার্টের শীর্ষে ছিল দি হাঙ্গার গেমস। উত্তর আমেরিকায় ৪০৮ মিলিয়ন মার্কিন ডলার এবং ৬৯৪.৪ মিলিয়ন মার্কিন ডলার অন্যান্য দেশে আয় করে।
ভবিষ্যতের পৃথিবীর একটি দেশ পানেম। যেখানে ১৩ টি অঞ্চল (ডিস্ট্রিক্ট) ছিলো যারা পানেমের বিরুদ্ধে বিদ্রোহ করে যুদ্ধে লিপ্ত হয়েছিলো, যুদ্ধে পরাজয়ের পর ১৩নং ডিস্ট্রিক্টটি বিলুপ্ত করে দেওয়া হয় এবং বাকি ১২টি ডিস্ট্রিক্টের মানুষ প্রতিনিয়ত জীবন সংগ্রামেরত। এদের খাদ্য-বস্ত্র-বাসস্থানের চাহিদা পানেমের শাসকদের দয়ার (রেশন) উপর নির্ভর। শাসকেরা বিলাসবহুল জীবনযাপনে অভ্যস্ত আর ডিস্ট্রিক্টের মানুষ দিনমজুর দরিদ্র শ্রেনীর।
এখন অতীতের দোষ (বিদ্রোহ) মনে করিয়ে দিতে প্রতিবছর হাঙ্গার গেমস নামে একটি গেমের আয়োজন করে পানেমের শাসকেরা যেখানে প্রতি ডিস্ট্রিক্ট থেকে ২ জন করে মোট ২৪ জন কিশোর-কিশোরী অংশ নেয় ও উন্মুক্ত এরিনায় একে অন্যকে হত্যা করার খেলায় মেতে উঠে, যা টিভিতে উপভোগ করে পানেমের ধনী দর্শকেরা। লড়াই শেষে মাত্র একজন বেঁচে থাকে ও বিনিময়ে তার ডিস্ট্রিক্ট পায় খাদ্য ও জীবনযাপনের উপকরণ।
প্রধান চরিত্র কিশোরী ক্যাটনিস, যে তার বোনের বদলে ভলান্টিয়ার হিসাবে হাঙ্গার গেমসে অংশ নেয়, তার সাথে থাকে একই ডিস্ট্রিক্টের কিশোর পিটা। তারা কীভাবে পানেমে যায়, সেখানে তাদের অভিজ্ঞতা এবং সর্বোপরি অন্যান্য ডিস্ট্রিক্টের সবাইকে হারিয়ে কীভাবে তারা বেঁচে থাকে ও হাঙ্গার গেমসে জিতে বাড়ি ফেরে সেটা নিয়ে বাকি মুভির কাহিনী আবর্তিত হয়েছে।
সমকামীদের স্তবগীতি

একটি সমকামীদের স্তবগীতি (ইংরেজি: Gay anthem গে অ্যান্থেম) হল এমন একটি জনপ্রিয় গান যেটি সমকামী সমাজে (বিশেষত সমকামী পুরুষদের মধ্যে) বিশেষ জনপ্রিয় অথবা যে গানটিকে সমকামী সমাজের সঙ্গে চিহ্নিত করা হয়। যদিও এই ধরনের কিছু কিছু গান এলজিবিটি সমাজের অবশিষ্ট সংশের অ্যান্থেমেও পরিণত হয়েছে। পিঙ্কের "রেইজ ইয়োর গ্লাস" প্রভৃতি বহু তালিকার শীর্ষে জনপ্রিয় গান "পুরুষ-সমকামী অধিকারের জন্য দ্ব্যর্থতাহীন সমর্থনের আশ্রয়স্থল" হিসেবে চিহ্নিত হয়েছে। "সমকামীদের স্তবগীতি" নামে চিহ্নিত সব গান সে উদ্দেশ্যে রচিত হয়নি। তবে পুরুষ-সমকামী সমাজে সেই সব গান বিশেষ জনপ্রিয়তা অর্জন করলে, সেই গানগুলি জনপ্রিয় সংগীতের একটি উপবর্গের অন্তর্ভুক্ত হয়।
সমকামীদের স্তবগীতির কথাগুলির সাধারণ বৈশিষ্ট্যগুলি হল দৃঢ়তা, মানসিক শক্তি, সমর্থন, গৌরব ও ঐক্য। ২০০২ সালে প্রকাশিত "ক্যুয়ার" বইয়ের সম্পাদকেরা দশটি উপাদানকে চিহ্নিত করেছিলেন। তাঁদের দাবি অনুসারে, এই দশটি উপাদানই হল অনেক সমকামীদের স্তবগীতির বিষয়বস্তু: "উচ্চকণ্ঠ ডিভা; প্রেমের বাধা জয়ের বিষয়; “তুমি একা নও;” নিজের চিন্তাভাবনা (দলের প্রতি) ছুঁড়ে দেওয়া; কষ্ট করে বিজিত আত্মসম্মান; নির্লজ্জ যৌনতা; সমর্থন অনুসন্ধান; বিশ্ব-দুঃখে আলো দেখানোর গান; প্রেমের দ্বারা সব কিছু জয়ের বিষয়; এবং তুমি কী তার জন্য কোনও ক্ষমাপ্রার্থনা না করা।"
সংগীত পত্রিকা "পপুলার মিউজিক" অনুসারে, যে গানটি সমকামীদের স্তবগীতি হিসেবে সর্বাধিক পরিচিত, সেটি হল গ্লোরিয়া গেনোরের "আই উইল সারভাইভ"। এই গানটিকে "স্টোনওয়াল-উত্তর ও এইডস যুগের পুরুষ সমকামী সংস্কৃতির একটি ধ্রুপদি প্রতীক এবং সম্ভবত ডিস্কোর শ্রেষ্ঠ অ্যান্থেম" মনে করা হয়। যুক্তরাজ্যের এলজিবিটি অধিকার দাতব্য সংস্থা স্টোনওয়াল ক্রিস্টিনা অ্যাগুইলেরার "বিউটিফুল" গানটিকে এলজিবিটি সমাজের ক্ষেত্রে ২০০০-এর দশকের সবচেয়ে শক্তিশালী গান হিসেবে উল্লেখ করে। এলটন জন অনুমান করেছিলেন যে, এই গানটি শ্রেষ্ঠ সমকামীদের স্তবগীতি হিসেবে "আই উইল সারভাইভ" গানটিকে স্থানচ্যুত করতে পারে। ডায়ানা রসের "আই’ম কামিং আউট",ক্রাকডি"আমি ফ্যাগট ফ্যাগট ফ্যাগট" এবিবিএ-এর "ড্যান্সিং কুইন", লেডি গাগার "বর্ন দিস ওয়ে" ও ভিলেজ পিপলের "ওয়াই.এম.সি.এ গানগুলিকেও সমকামীদের স্তবগীতি মনে করা হয়। যদিও এই গানগুলি রচয়িতারা সেই উদ্দেশ্যে রচনা করেননি।
রবার্ট ডাউনি জুনিয়র অভিনীত চলচ্চিত্রের তালিকা

রবার্ট ডাউনি জুনিয়র মার্কিন চলচ্চিত্র অভিনেতা এবং চলচ্চিত্র প্রযোজক। তিনি অনেক চলচ্চিত্র ও টেলিভিশনে শিশুশিল্পী হিসেবে অভিনয় জীবন শুরু করেন। ডাউনি জুনিয়র হলিউডে তার বিশ্বব্যাপী অত্যন্ত জনপ্রিয় "আয়রন ম্যান" চলচ্চিত্রের টনি স্টার্ক চরিত্রে অভিনয় করে বেশ খ্যাতি অর্জন করেন, যা তাকে পৌঁছে দিয়েছে সাফল্যের শীর্ষে। ১৯৮০-এর দশকে, তিনি "ব্র্যাট প্যাক" এর একজন সদস্য হিসেবে বিবেচিত হয়েছিলেন। ১৯৭০ সালে পিতা রবার্ট ডাউনি সিনিয়র কৃতক পরিচালনা "পাউন্ড" চলচ্চিত্রে মাত্র পাঁচ বছর বয়সের একটি শিশু চরিত্রে অভিনয়ের মধ্য দিয়ে চলচ্চিত্র জগতে ডাউনির আবির্ভাব হয়। তবে তরুণ বয়সেই চলচ্চিত্রের সাথে ডাউনির সম্পৃক্ততা ঘটে দু:খ কল্পবিজ্ঞান কমেডিধর্মী "উইয়ার্ড সায়েন্স" (১৯৮৫) এবং "লেস দ্যান জিরো" (১৯৮৭) নাট্য চলচ্চিত্রে। তিনি ১৯৯২ সালে পেশাদার চলচ্চিত্র অভিনেতা হিসেবে "চ্যাপলিন" চলচ্চত্রের মাধ্যমে অভিনয় শুরু করেন। তিনি এই চলচ্চিত্রে চার্লি চ্যাপলিন এর ভূমিকায় অসাধারণ অভিনয় করে শ্রেষ্ঠ অভিনেতার ৬৫তম একাডেমি পুরস্কার (অস্কার) মনোনীত হন এবং তার অগ্রণী ভূমিকার জন্য শ্রেষ্ঠ অভিনেতার বাফটা পুরস্কার লাভ করেন।
১৯৯৩ সালে, তিনি "হার্ট এবং সোউলস"—চলচ্চিত্রের সাথে "আলফ্রি উডআরড" সঙ্গে "কায়রা সেজউইক" এবং "সর্ট কাটস"—চলচ্চিত্রের সাথে "ম্যাথু মোডনি" সঙ্গে "জুলিয়ান মুর", একটি তথ্যচিত্রে তিনি ১৯৯২ সালে রাষ্ট্রপতি শীর্ষক প্রচারণা "দ্যা লাস্ট পার্ট (১৯৯৩)" সম্পর্কে লিখেছেন। তিনি ১৯৯৪ সালে অভিনয় করেন, "ওনলি ইউ"—চলচ্চিত্রের সাথে "মারিসা টোমেই" এবং "ন্যাচারাল ব্রন কিলারস"—চলচ্চিত্রের সাথে "উডি হ্যারেলসন"। তিনি পরবর্তীকালে "হাজির রেস্টরেশন (১৯৯৫)", "রিচার্ড ৩ (১৯৯৫)", "টু গার্লস এন্ড এ গাই (১৯৯৮)", যেমন মার্কিন যুক্তরাষ্ট্রেস্পেশাল এজেন্ট "জন রয়েস" এর ভিতরে "ইউ.এস. মারসালস (১৯৯৮)", এবং "ব্ল্যাক এন্ড হোয়াইট (১৯৯৯)"।
ডাউনি "জোডিয়াক" (২০০৭) এবং বিদ্রুপাত্মক অ্যাকশন-কমেডিধর্মী "ট্রপিক থান্ডার" (২০০৮) চলচ্চিত্রে অভিনয় করলেন এবং পরের চলচ্চিত্রের জন্য তিনি 'শ্রেষ্ঠ পার্শ্ব অভিনেতা' হিসেবে একাডেমি পুরস্কার মনোনীত হয়েছিলেন। তার অভিনয়কৃত "দ্য অ্যাভেঞ্জার্স", "", "আয়রন ম্যান ৩" এবং ""— এদের প্রত্যেকটি $১ বিলিয়ন এর বেশি মার্কিন ডলার আয় করেছে। ডাউনি জুনিয়র এছাড়াও গাই রিচি কৃতক পরিচালনায় কিংবদন্তি গোয়েন্দা "শার্লক হোমস" (২০০৯) এবং "" (২০১১) চলচ্চিত্রে মুখ্য চরিত্রের ভূমিকায় অভিনয় করেছেন।  তিনি শার্লক হোমস চলচ্চিত্রে তার ভূমিকার জন্য শ্রেষ্ঠ অভিনেতার গোল্ডেন গ্লোব পুরস্কার পেয়েছেন।
দারোরা ইউনিয়ন

দারোরা বাংলাদেশের কুমিল্লা জেলার অন্তর্গত মুরাদনগর উপজেলার একটি ইউনিয়ন।
Darora
দারোরা ইউনিয়নের আয়তন ১২ বর্গ কিলোমিটার।
দারোরা ইউনিয়নের জনসংখ্যা ১৫,৯৩০ জন।
মুরাদনগর উপজেলার দক্ষিণ-মধ্যাংশে দারোরা ইউনিয়নের অবস্থান। এ ইউনিয়নের উত্তরে জাহাপুর ইউনিয়ন, পূর্বে ধামঘর ইউনিয়ন, দক্ষিণে পাহাড়পুর ইউনিয়ন এবং পশ্চিমে ছালিয়াকান্দি ইউনিয়ন অবস্থিত।
দারোরা ইউনিয়ন মুরাদনগর উপজেলার আওতাধীন ১৯নং ইউনিয়ন পরিষদ। এ ইউনিয়নের প্রশাসনিক কার্যক্রম মুরাদনগর থানার আওতাধীন। এটি জাতীয় সংসদের ২৫১নং নির্বাচনী এলাকা কুমিল্লা-৩ এর অংশ। এ ইউনিয়নের গ্রামগুলো হল:
মুরাদনগর থেকে দক্ষিণ.. সিএনজি হয়ে দারোরা আসা যায়।
কুমিল্লা রোড ইলিয়েটগঞ্জ থেকে সিএনজি দিয়ে ছালিয়াকান্দি হয়ে কাজিয়াতল বা দারোরা আসা যায়।
দারোরা বাজার।
কাজিয়াতল হাসান মার্কেট।
কাজিয়াতল সুপার মার্কেট।
ছেঁচকি

ছেঁচকি বা নিরামিষ সবজি বাংলাদেশ এবং ভারতের পশ্চিমবঙ্গের রন্ধনশৈলীর অন্তর্গত একপ্রকার ব্যাঞ্জন। বলা হয় যে গরম তেলে সব্জি ছাড়লে যে শব্দ হয় তার থেকেই পদটির নামকরণ হয় ছেঁচকি। যে কোন সব্জি ও আলু ডুমো ডুমো করে কেটে অল্প তেলে কাঁচা লঙ্কা ও পাঁচফোড়ন দিয়ে নেড়ে নেওয়া হয়। ভোজনের সময় এটি ভাজার পরে খাওয়া হয়। এটি সাধারণতঃ ডাল,ভাত, ঘি ভাত ও খিচুড়ির সাথে খেতে ভালো লাগে। কোনো ছেঁচকি লুচির সাথেও খেতে ভালো লাগে। ছেঁচকি জলখাবারে লুচি, রুটি বা পরোটার সাথেও খাওয়া হয়। এটি একটি উচ্চ শর্করাযুক্ত খাদ্য।
ছেঁচকির প্রধান উপাদান সবজি। সাধারণত সবজি পাকা হয়ে গেলে বা বুড়িয়ে গেলে তা নষ্ট না করে ছেঁচকিতে ব্যবহার করা হয়। ছেঁচকিতে কচি টাটকা সবজিও ব্যবহার করা যায়। কিন্তু কচি সবজি সাধারণত অন্যান্য পদেই ব্যবহার হয় বেশি, ছেঁচকিতে সচরাচর ব্যবহার হয় না। ছেঁচকিতে মশলা হিসেবে ব্যবহার করা হয় সর্ষে ও কাঁচা লঙ্কা। কোনো কোনো ক্ষেত্রে গোলমরিচ, রসুন, আদা ও পেঁয়াজও ব্যবহার করা হয়। ছেঁচকির সবজি ও আলু প্রথমে কেটে সেদ্ধ করে নেওয়া হয়। তারপর কড়াইতে অল্প তেল গরম করে তাতে ফোড়ন দিয়ে সেদ্ধ সবজি ও আলু ভেজে নেওয়া হয়। ভাজা ভাজা হয়ে গেলে তাতে সর্ষে বাঁটা দিয়ে নামিয়ে নেওয়া হয়। মোচা প্রভৃতি কষযুক্ত সবজির ছেঁচকি কড়াইয়ের থেকে হাঁড়িতে ভালো রান্না হয়।
ভাজির সঙ্গে ছেঁচকির তারতম্য লক্ষ্য করা যায়। ভাজিতে কয়েক ক্ষেত্রে লঙ্কা বা মেথি ইত্যাদি ফোড়ন দেওয়া হয়ে থাকে, কিন্তু ছেঁচকিতে সব সময়েই লঙ্কা, মেথি বা লঙ্কা, কালোজিরের ফোড়ন দেওয়া হয়ে থাকে। ভাজিতে কচি আনাজ ব্যবহার করা হয় কিন্তু ছেঁচকি রান্নাতে পাকা অর্থাৎ বুড়ো আনাজের ব্যবহার হয় । ভাজিতে সবজি গুলো বড় বড় আকারে কাটা হয় এবং রান্না করার পর এই আকারেই রাখা হয় ।
চাঁপাপুর ইউনিয়ন

চাঁপাপুর ইউনিয়ন রাজশাহীর বগুড়া জেলার আদমদিঘী উপজেলায় অবস্থিত একটি প্রশাসনিক অঞ্চল।
চাঁপাপুর ইউনিয়নের মৌজার তালিকাঃ
১) ঝাঁখইড়;
২) বন্তইর;
৩) বরিয়াবার্তা;
৪) কয়াকুঞ্চি;
৫) সিংগাহার;
৬) বারিয়া;
৭) গোবিন্দপুর;
৮) বিহিগ্রাম;
৯) মিতইল;
১০) গাড়োহালী;
১১) পালনকুঁড়ি;
১২) আড়াইল;
বিশাখাপত্তনম বন্দর

বিশাখাপত্তনম বন্দর হলো ভারতের অন্ধ্রপ্রদেশ রাজ্যের বিশাখাপত্তনমে অবস্থিত একটি বৃহত্ত সমুদ্র বন্দর। এই বন্দর দ্বারা অন্ধ্রপ্রদেশ রাজ্যটির বেশির ভাগ সমুদ্র বাণিজ্য হয় এবং বন্দরটি ভারতের প্রধান ১৩ টি বন্দরের মধ্যে একটি। এটি ভারতের "গভীরতম বন্দর"। বন্দরটি বঙ্গোপসাগরের তীরে অন্ধ্রপ্রদেশের উত্তর অংশে অবস্থিত। এটি ভারতের পূর্ব উপকূলের একমাত্র প্রাকৃতিক বা স্বাভাবিক পোতাশ্রয়ের বন্দর। বন্দরটিতে ড্রাই ডক ও জাহাজ মেরামতির ব্যবস্থা রয়েছে। বন্দরটি ভারত এর পূর্ব উপকূলে অবস্থিত এবং চেন্নাই এবং কলকাতা বন্দর-এর মাঝখানে অবস্থিত।
উনিশ শতকে মধ্য প্রদেশে প্রবেশের জন্য পূর্ব উপকূলে একটি বন্দর নির্মাণের প্রয়োজনীয়তা অনুভূত হয়, বিশাখাপত্তনমে একটি বন্দর নির্মাণের জন্য ব্রিটিশ অ্যাডমিরাল্টির কর্নেল এইচ কার্টরাইট রিডের প্রস্তাব সরকার কর্তৃক অনুমোদিত হয় প্রথম বিশ্বযুদ্ধের পরে। মধ্য প্রদেশগুলি থেকে ম্যাঙ্গানিজ আকরিক রফতানির সুবিধার্থে ইনার হারবারটি বেঙ্গল নাগপুর রেলওয়ে ১৯২৭ এবং ১৯৩৩ সালের মধ্যে তৈরি করে। ১৯৩৪ সালের ১৯ ডিসেম্বর লর্ড উইলিংডন ₹৩৭৮ লক্ষ টাকা ব্যয়ে নির্মিত এই বন্দরটির উদ্বোধন করেন। এটি ভারত স্বাধীনতার আগে প্রধান বন্দর গুলির মধ্যে একটি ছিল।
দ্বিতীয় বিশ্বযুদ্ধের সময় বন্দরের সামরিক তাৎপর্য বৃদ্ধি পায়। ভারতের স্বাধীনতার পরে বন্দরটি বিভিন্ন পঞ্চবার্ষিক পরিকল্পনার আওতায় সম্প্রসারিত হয়। সময়ের সাথে সাথে বন্দরটি, ৩ বার্থ দ্বারা বার্ষিকভাবে ১.৩ লক্ষ টন পণ্য পরিচালিত বন্দর থেকে ২৪ টি বার্থ এবং বার্ষিকভাবে ৬৫ মিলিয়ন টন পণ্য পরিচালিত বন্দরে সম্প্রসারিত হয়। ১৯৬৪ সালে "প্রধান বন্দর কর্তৃপক্ষ আইন, ১৯৬৩"-এর অধীনে বন্দরটি একটি প্রধান বন্দর হিসাবে অবহিত করা হয়। এই আইনের অধীনে বন্দরটি পরিচালনার দায়িত্বে রয়েছে বিশাখাপত্তনম বন্দর কর্তৃপক্ষ-এর কাছে।
বিশাখাপত্তনম বন্দরের পোতাশ্রয়টি একটি স্বাভাবিক পোতাশ্রয়।এটি মোট তিনটি পোতাশ্রয় বা হারবার নিয়ে গঠিত। হারবার গুলি হল-বাইরের প্রোতাশ্রয়,ভেতরের পোতাশ্রয় ও সৎস হারবার। বাইরের পোতাশ্রয়টির গভীরতা ১৭ মিটার ও ভিতরের পোতাশ্রয়টি ১২.৫ মিটার গভীর।
এই বন্দরের পশ্চাৎভূমি উত্তর পূর্ব অন্ধ্রপ্রদেশ, ছত্তিসগড়, দক্ষিণ ওড়িশা পর্যন্ত বিস্তৃত। আয়রন আকরিক, ম্যাঙ্গানিজ আকরিক, ইস্পাত পণ্য, সাধারণ কার্গো, কয়লা এবং অপরিশোধিত তেল হ'ল এই বন্দরে প্রধান পণ্য।
রবার্ট ডাউনি জুনিয়র গৃহীত পুরস্কার এবং মনোনয়ন তালিকা

রবার্ট ডাউনি জুনিয়র (; জন্ম: ৪ এপ্রিল, ১৯৬৫) একজন বিখ্যাত মার্কিন অভিনেতা ও চলচ্চিত্র প্রযোজক। তিনি চলচ্চিত্র জগতে প্রায় চার দশকেরও অধিক সময় ধরে কর্মরত রয়েছেন। ডাউনি জুনিয়র তাঁর সুঅভিনয়ের জন্য দীর্ঘ অভিনয় জীবনে পেয়েছেন অসংখ্য সম্মাননা।
১৯৯২ সালে পেশাদার চলচ্চিত্র অভিনেতা হিসেবে "চ্যাপলিন" চলচ্চিত্রের মাধ্যমে অভিনয় জীবন শুরু করেন। এই চলচ্চিত্রে কৌতুকাভিনেতা চার্লি চ্যাপলিনের ভূমিকায় অসাধারণ অভিনয়ের জন্য সেরা অভিনেতা হিসেবে তিনি একাডেমি পুরস্কারে (অস্কার) মনোনীত হন এবং বাফটা পুরস্কার অর্জন করেন। ডাউনি টিভি সিরিজ "এলী ম্যাক্বিলের" জন্য তিনি গোল্ডেন গ্লোব পুরস্কার লাভ করেন।
২০১৬ এশিয়ান পুরুষ হকি চ্যাম্পিয়নস ট্রফি

২০১৬ এশিয়ান পুরুষ হকি চ্যাম্পিয়নস ট্রফি হল এশিয়ান হকি চ্যাম্পিয়নস ট্রফির পুরুষদের প্রতিযোগিতার ৪র্থ আয়োজন, যা ২০ - ৩০ অক্টোবর ২০১৬ সালে মালয়েশিয়ার কুয়ান্টান জেলায় অনুষ্ঠিত হয়। প্রতিযোগিতায় এশিয়ান গেমসের শীর্ষ ৬টি দল রাউন্ড রবিন পদ্ধতিতে প্রতিদ্বন্দ্বিতা করে। চূড়ান্ত বিজয়ী নির্ধারণের জন্য প্লে অফ পদ্ধতিতে খেলা হয়। ২০১৬ এশিয়ান হকি চ্যাম্পিয়নস ট্রফির অফিসিয়াল স্পন্সর হল কিউনেট।
২০১৪ এশিয়ান গেমসের শীর্ষে থাকা ছয়টি দল প্রতিযোগিতায় অংশগ্রহণ করে।
"তালিকাভুক্ত সকল সময় মালয়েশিয়া স্থানীয় সময় ()"
জাফর আনসারী

জাফর শাহান আনসারী (; জন্ম ১০ ডিসেম্বর ১৯৯১) একজন ইংরেজ ক্রিকেটার যিনি সারে কাউন্টি ক্রিকেট ক্লাবের হয়ে খেলে থাকেন। একজন স্পিন-বোলিং অলরাউন্ডার হিসেবে তিনি বাম-হাতি স্পিন বল এবং বা-হাতি ব্যাটিং করে থাকেন।
আনসারি ২০১০ সালের সেপ্টেম্বরে সারে ক্রিকেট ক্লাবের হয়ে সাসেক্স এর বিরুদ্ধে খেলার মাধ্যমে লিস্ট এ ক্রিকেটে আত্মপ্রকাশ করেন। এরপর ২০১১ সালের এপ্রিলে ক্যামব্রিজ এমসিসিইউ এর হয়ে ইসেক্সের বিরুদ্ধে প্রথম-শ্রেণীর ক্রিকেট-এ ক্রিকেটে আত্মপ্রকাশ করেন।
আনসারী ২০১৫ সালের ৮ মে তারিখে ২০১৫ ইংল্যান্ড ক্রিকেট দলের আয়ারল্যান্ড সফরকার সময়ে ইংল্যান্ডের হয়ে একদিনের আন্তর্জাতিক ক্রিকেটে আত্মপ্রকাশ করেন।
কোদানদেরা মদপ্পা কারিয়াপ্পা

ফিল্ড মার্শাল কোদানদেরা মদপ্পা কারিয়াপ্পা (ইংরেজিতে K. M. Cariappa বা Kodandera "Kipper" Madappa Cariappa) (জন্মঃ ২৮ই জানুয়ারী, ১৮৯৯; মৃত্যুঃ ১৫ই মে, ১৯৯৩) হলেন ভারতীয় সেনাবাহিনীর প্রথম ভারতীয় হিসেবে সেনাপতি প্রধান (কমান্ডার-ইন-চীফ)। ১৯৪৭ সালের ভারত-পাকিস্তান যুদ্ধের সময় তিনি পশ্চিমা ভারতীয় সেনাবাহিনীদেরকে নেতৃত্ব দেন। ভারতীয় আর্মি অফিসার ফিল্ড মার্শালের সর্বোচ্চ ফাইভ স্টার র‍্যাংক খেতাব এই পর্যন্ত মাত্র দুইজন পেয়েছেন, তিনি হলেন তাদের মধ্য একজন। অন্যজন্য হলেন ফিল্ড মার্শাল শ্যাম মানেকশ’। তার ক্যারিয়ার চূড়ান্ত অবস্থায় এসে, তিনি ১৯৪৯ সালে ভারতীয় সেনাবাহিনীর কমান্ডার-ইন-চীফ হয়েছিলেন।
জাইগোট

ভ্রূন () একটি আদি কোষ যা দুইটি গ্যামেট এর মিলনের ফলে সৃষ্টি হয়। যৌন জনন -এ অংশগ্রহণকারী প্রাণীতে শুক্রাণুর ডিম্বাণুর নিউক্লিয়াসের মিলনের ফলে যে জাইগোট সৃষ্টি হয় তা ক্রমাগত বিভক্ত হয়ে পরিস্ফুটনের মাধ্যমে ভ্রুন সৃষ্টি করে।
মানব নিষেকের ক্ষেত্রে, একটি নির্গত ডিম্বাণু (একটি হ্যাপ্লয়েড সেকেন্ডারি oocyte যার প্রতিলিপি ক্রোমোজোম কপি রয়েছে) এবং একটি হ্যাপ্লয়েড শুক্রাণু কোষ (পুরুষ গ্যামেট) একত্রিত হয়ে জাইগোট নামে একটি একক ডিপ্লয়েড কোষ তৈরি করে।
মাতৃ জরায়ুর প্রাচীরের রক্ত থেকেই ভ্রুন অমরার মাধ্যমে প্রয়োজনীয় পুষ্টি উপাদান লাভ করে। শক্তির জন্য ভ্রুন প্রধানত গ্লুকোজকে ব্যবহার করে।ভ্রুনের দেহে উচ্চহারে ফ্যাট এবং প্রোটিন সঞ্চিত হয়। গ্লুকোজ থেকেই অধিকাংশ চর্বি সংশ্লেষিত হয়। মাতৃৃদেহ থেকে ভ্রুন অল্পমাত্রায চর্বি পরিশোষন করে। পুষ্টি সম্পর্কিত সাধারণ বিপাকীয় ঘটনাবলির পাশাপাশি ভ্রুনের দেহে ক্যালসিয়াম, ফসফেট, লৌহ এবং ভিটামিন সংশ্লিষ্ট বিপাকে কিছু গুরুত্বপূর্ণ ঘটনা ঘটে।
গ্যারেথ বেটি

গ্যারেথ জন বেটি (; জন্ম: ১৩ অক্টোবর, ১৯৭৭) পশ্চিম ইয়র্কশায়ারের ব্রাডফোর্ড এলাকায় জন্মগ্রহণকারী ইংল্যান্ডের বিশিষ্ট আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য তিনি।
দলে তিনি মূলতঃ স্পিন বোলিং করে থাকেন। এছাড়াও ২০১৫ সাল থেকে সারে কাউন্টি ক্রিকেট ক্লাবের অধিনায়কের দায়িত্বে পালন করছেন ‘বরিস’ ডাকনামে পরিচিত গ্যারেথ বেটি। ইয়র্কশায়ার ও সমারসেটের সাবেক অফ স্পিনার জেরেমি বেটি’র কনিষ্ঠ ভ্রাতা তিনি।
পশ্চিম ইয়র্কশায়ারের বিংলে এলাকায় অবস্থিত স্বেচ্ছাসেবী বিংলে গ্রামার স্কুলে অধ্যয়ন করেন তিনি। ইংল্যান্ডের অনূর্ধ্ব-১৯ দলের পক্ষে খেলার পর নিজ কাউন্টি ইয়র্কশায়ারের পক্ষে খেলতে শুরু করেন। ১৯৯৭ সালে কাউন্টি চ্যাম্পিয়নশীপে তার অভিষেক ঘটে। কিন্তু সুযোগের অভাবহেতু ১৯৯৮ সালে সারে দলে স্থানান্তরিত হন। ঐ দলে তিনি কেবলমাত্র একদিনের খেলাতেই অংশ নিতেন। ২০০২ সালে ওরচেস্টারশায়ারে যোগ দেন তিনি। এদলে অবস্থানকালেই প্রধান স্পিনারের মর্যাদা পান ও জাতীয় দলে খেলার সুযোগ লাভ করেন।
২০০০-এর মধ্যভাগে ব্যাপকভাবে অ্যাশলে জাইলসের বিকল্প হিসেবে ইংল্যান্ড দলে খেলেন। ২০০৩ সালে উপমহাদেশে সফরকারী ইংল্যান্ড দলের পক্ষে চার টেস্টে অংশ নিয়েছিলেন। পীচের অনুকূল পরিবেশের উপযোগিতায় দলে দ্বিতীয় স্পিনার হিসেবে অন্তর্ভুক্তি ঘটে তার। ২০০৩-০৪ মৌসুমে ওয়েস্ট ইন্ডিজ সফরে যান। এন্টিগুয়ায় অনুষ্ঠিত সিরিজের চতুর্থ টেস্টে ব্রায়ান লারা’র চতুর্শতকের বিশ্বরেকর্ডের রানটি তার বল থেকেই আসে। পরের মৌসুমে দলের দ্বিতীয় স্পিনার হিসেবে দক্ষিণ আফ্রিকা সফরে যান তিনি।
দল নির্বাচকমণ্ডলী তার উপর পূর্ণ আস্থাজ্ঞাপন করে ২০০৫ সালে বাংলাদেশ সফরে দুই টেস্টের সিরিজের তাকে অন্তর্ভুক্ত করে। অ্যাশলে জাইলসের আঘাতপ্রাপ্তিতে ও বাংলাদেশ দলের ব্যাটিং ব্যর্থতায় পুরো সিরিজেই তাকে বোলিংই করতে হয়নি। মন্টি পানেসার ও গ্রেইম হিকের উত্থানে দলের কাছ থেকে দূরে থাকেন তিনি।
২০০৮ সালের শীতকালে নিউজিল্যান্ড সফরে ইংল্যান্ড লায়ন্সের সদস্য মনোনীত হন। ২০ অক্টোবর, ২০১৬ তারিখে বাংলাদেশ সফরে দলের অন্যতম সদস্য মনোনীত হন। এরফলে তিনি দীর্ঘ ১৪২ টেস্ট পর মাঠে নামেন। চট্টগ্রামের জহুর আহমেদ চৌধুরী স্টেডিয়ামে অনুষ্ঠিত ঐ টেস্টে ৪ উইকেট পান তিনি। প্রথম ইনিংসে ১/৫২ ও দ্বিতীয় ইনিংসে ৩/৬৫ নিয়ে দলের জয়ে স্বল্প ভূমিকা রাখেন।
বিবিসি নিউজ

বিবিসি নিউজ () হল একটি কর্মক্ষম ব্যবসা বিভক্তি বিবিসির আন্তর্জাতিক খবর এবং বর্তমান বিষয়াবলী সম্পর্কিত অনলাইন সংবাদপত্র। বিভাগটি বিশ্বের বৃহত্তম সম্প্রচারিত সংবাদ সংস্থা এবং রেডিও ও টেলিভিশনের আউটপুট প্রতি দিন প্রায় ২৪ ঘণ্টা সংবাদ সম্প্রচার করে থাকে, পাশাপাশি অনলাইন নিউজ হিসাবে এটি সেবা দেয়। এই বিভাগটি বিশ্বজুড়ে ৫০টি বিদেশী সংবাদ সংস্থা বজায় রাখে ২৫০ জনেরও বেশি প্রতিনিধিদের সেবার মাধ্যমে। জেমস হার্ডিং ২০১৩ সাল থেকে বিবিসি নিউজের সংবাদ এবং বর্তমান বিষয়ক এর পরিচালনা করছেন।
বিবিসি নিউজের বার্ষিক বাজেট £৩৫০ মিলিয়ন ইউরো; এখানে ৩,৫০০ কর্মীবৃন্দ রয়েছে, যাদের মধ্যে ২,০০০ সাংবাদিকের প্রতিনিধিত্ব করছেন।
পৃথিবীর প্রথম জাতীয় সম্প্রচার প্রতিষ্টান হচ্ছে "ব্রিটিশ ব্রডকাস্টিং কর্পোরেশন"। ব্রিটিশ ব্রডকাস্টিং কোম্পানি ১৪ নভেম্বর ১৯২২ সালে রেডিও স্টেশন 2LO থেকে প্রথম বেতার বুলেটিন সম্প্রচার করে।
হাসিব হামিদ

হাসিব হামিদ (; জন্ম: ১৭ জানুয়ারি, ১৯৯৭) গ্রেটার ম্যানচেস্টারের বোল্টনে জন্মগ্রহণকারী উদীয়মান ইংরেজ ক্রিকেটার। ইংল্যান্ড ক্রিকেট দলের অন্যতম সদস্য তিনি। ইংরেজ কাউন্টি ক্রিকেটে ল্যাঙ্কাশায়ারের প্রতিনিধিত্ব করছেন তিনি। দলে তিনি মূলতঃ ডানহাতি ব্যাটসম্যান হিসেবে খেলছেন। এছাড়াও ডানহাতে লেগস্পিন বোলিংয়ে অভ্যস্ত তিনি।
হামিদ ভারতীয় মুসলিম বংশোদ্ভূত। তার পরিবার গুজরাতের ভারুচ এলাকায় এককালে বসবাস করতেন।
ল্যাঙ্কাশায়ারের সদস্যরূপে আগস্ট, ২০১৫ সালে গ্ল্যামারগনের বিপক্ষে তার প্রথম-শ্রেণীর ক্রিকেটে অভিষেক ঘটে। ব্যাটিং উদ্বোধনে নেমে প্রথম ইনিংসে ২৮ রান তোলেন। ২০১৬ মৌসুমে পর্যন্ত চার বছর মেয়াদে ল্যাঙ্কাশায়ারের সাথে চুক্তিতে আবদ্ধ হন তিনি। ঐ মৌসুমে তিনি সহস্রাধিক রান তুলে ল্যাঙ্কাশায়ারের সর্বকনিষ্ঠ ক্রিকেটার হিসেবে মাইক অ্যাথারটনের রেকর্ড ভঙ্গ করেন।
২০০১ সালে মাইকেল অ্যাথারটন ল্যাঙ্কাশায়ারের সদস্যরূপে ইংল্যান্ডের পক্ষে সর্বশেষবারের মতো টেস্ট ক্রিকেটে ব্যাটিং উদ্বোধনে নামেন। এরপর থেকেই এ ক্লাবটি কোন উদ্বোধনী ব্যাটসম্যান ইংল্যান্ড দলকে উপহার দিতে পারেনি। কিন্তু ১৯ বছর বয়সে বাংলাদেশ সফরের জন্য তাকে মনোনীত করলে এ অপেক্ষার অবসান হবে বলে আশা করা যায়।
সেপ্টেম্বর, ২০১৬ সালে বাংলাদেশ সফরের জন্য ইংল্যান্ডের টেস্ট দলে তাকে অন্তর্ভুক্ত করা হয়। কিন্তু সিরিজের কোন টেস্টেই তার অংশগ্রহণ ঘটেনি।
জামিয়া ইসলামিয়া ইব্রাহিমিয়া উজানি মাদ্রাসা

জামিয়া ইসলামিয়া ইব্রাহিমিয়া উজানি মাদ্রাসা বাংলাদেশের একটি ঐতিহ্যবাহী দ্বীনি শিক্ষা প্রতিষ্ঠান। এর প্রতিষ্ঠাতা সুলতানুল আউলিয়া ক্বারী ইব্রাহিম সাহেব তিনি রশিদ আহমদ গাঙ্গহীর অন্যতম খলিফা।
চাঁদপুর জেলার অন্তর্গত কচুয়া থানার উত্তর-পূর্ব প্রান্ত ঘেঁষে অবস্থিত উজানি গ্রামে জ্ঞান ও প্রজ্ঞার আলোক বিস্তৃত এক ঐতিহ্যবাহি দ্বীনি শিক্ষা প্রতিষ্ঠান।
ঢাকা থেকে কুমিল্লার মাধাইয়া নেমে সি এন জি করে উজানী মাদ্রাসায় যাওয়া সহজ।এছাড়াও গুলিস্তান সায়েদাবাদ থেকে অনির্বান বাসে করে উজানী মাদ্রাসা যাওয়া যায় আরও সহজ।
চট্টগ্রাম থেকে চাঁদপুর কচুয়া থানার সামনে থেকে সি এন জি করে উজানী মাদ্রাসায় যাওয়া সহজ।
১৯০১ সালে ভারত উপমহাদেশের কুরআন শিক্ষার প্রাণ পুরুষ অলিয়ে কামেল হযরত মাওলানা ক্বারী ইব্রাহীম (র.) এর হাতে এই প্রতিষ্ঠানের ভিত্তিপ্রস্তর স্থাপন হয়।
প্রাচ্যের অক্সফোর্ড খ্যাত, মাদরে ইলম দারুল উলুম দেওবন্দ এর অনুকরণে সম্পূর্ণ জনগণের সাহায্য ও সহযোগীতায় আল্লাহ তায়ালার উপর ভরসা করে প্রতিষ্ঠানটি যুগযুগ ধরে দ্বীনের খিদমত করে আসছে। একটি মজলিশে শূরা এবং একটি মজলিশে আমেলার মাধ্যমে মুহতামিম তথা প্রিন্সিপালের নেতৃত্বে কার্য সম্পাদন হয়।
প্রতিষ্ঠানটিতে কওমি মাদ্রাসা শিক্ষাবোর্ড বেফাকুল মাদারিসিল আরাবিয়া বাংলাদেশ এর অধিনে শিক্ষা কার্যক্রম পরিচালিত হয়। নূরানী, নাযেরা, হিফজ ও কেরাত বিভাগসহ কিতাব বিভাগ (তাকমিল ফিল হাদিস) এবং ফতোয়া বিভাগ রয়েছে। অত্র প্রতিষ্ঠানটি কেরাত বিভাগের জন্য সারাদেশে বিশেষ খ্যাতি লাভ করেছে।
গোলাম নওশের

গোলাম মোহাম্মদ নওশের (জন্ম: ৬ অক্টোবর, ১৯৬৪) ঢাকায় জন্মগ্রহণকারী বাংলাদেশের সাবেক আন্তর্জাতিক ক্রিকেটার। ১৯৮৬ থেকে ১৯৯০ সময়কালে বাংলাদেশ ক্রিকেট দলের পক্ষে ৯টি একদিনের আন্তর্জাতিকে অংশগ্রহণ করেছেন ‘প্রিন্স’ ডাকনামে পরিচিত গোলাম নওশের। এছাড়াও, বাংলাদেশ ক্রিকেট কন্ট্রোল বোর্ড একাদশের পক্ষেও খেলেছেন তিনি।
১৯৮০-এর দশকের দ্বিতীয়ার্ধ্বে বাংলাদেশের প্রধান স্ট্রাইক বোলার ছিলেন তিনি। দলে তিনি মূলতঃ বামহাতে মিডিয়াম বোলিং করতেন। পাশাপাশি বামহাতে ব্যাটিংয়ে পারদর্শীতা দেখিয়েছেন।
দীর্ঘদেহী নওশের মূলতঃ বামহাতি পেসার। ১৯৮৪ সালের অনানুষ্ঠানিক যুবদল ‘বাংলাদেশ টাইগার্সের’ পক্ষে খেলেন। একবছর পরই শ্রীলঙ্কার বিপক্ষে খেলার জন্য বাংলাদেশ দলের সদস্য মনোনীত হন। রঞ্জন মাদুগালের উইকেট নিয়ে স্বীয় সামর্থের পরিচয় দেখান। জানুয়ারি, ১৯৮৬ সালে রমিজ রাজা ও শোয়েব মোহাম্মদের উইকেট পেয়েছিলেন।
৩১ মার্চ, ১৯৮৬ তারিখে পাকিস্তানের বিপক্ষে তার ওডিআই অভিষেক হয়। মোরাতুয়ার টাইরোন ফার্নান্দো স্টেডিয়ামে ‘জন প্লেয়ার গোল্ড লীফ ট্রফি’ নামে পরিচিত এশিয়া কাপের দ্বিতীয় আসরের দ্বিতীয় খেলায় গাজী আশরাফ, গোলাম নওশের, গোলাম ফারুক, হাফিজুর রহমান, জাহাঙ্গীর শাহ, মিনহাজুল আবেদীন, নুরুল আবেদীন, রফিকুল আলম, রাকিবুল হাসান, সামিউর রহমান ও শহীদুর রহমানের ওডিআইয়ে একযোগে অভিষেক ঘটে। খেলায় তিনি ৩ বল মোকাবেলা করে ১* রানে অপরাজিত ছিলেন। বল হাতে ৭ ওভারে ৩২ রান দিয়ে কোন উইকেট পাননি। তার অভিষেক পর্বটি সুখকর হয়নি। পাকিস্তান দল ৭৭ বল হাতে রেখেই ৭ উইকেটে জয় পায়।
ক্যান্ডির অ্যাসগিরিয়া স্টেডিয়ামে আয়োজক শ্রীলঙ্কার বিপক্ষে প্রতিযোগিতার তৃতীয় খেলায় ব্রেন্ডন কুরুপ্পুকে সামিউর রহমানের কটে পরিণত করে প্রথম উইকেটের সন্ধান পান। এছাড়াও ব্যাট হাতে ৩* রানে অপরাজিত থাকেন। ঐ খেলায়ও বাংলাদেশ দল ৭ উইকেটে হারে।
শারজায় অস্ট্রেলিয়ার বিপক্ষে ১/২৭ লাভ করেন যাতে উইকেট-রক্ষক ইয়ান হিলি তার শিকারে পরিণত হন।
আঘাতের কারণে তার খেলোয়াড়ী জীবনের ব্যাপক প্রভাব বিস্তার করে। এরফলে ১৯৯০-এর দশকে জাতীয় দলে ধারাবাহিতা রক্ষা করতে পারেননি। দূর্ভাগ্যজনকভাবে ১৯৯৪ সালে কেনিয়ায় অনুষ্ঠিত আইসিসি ট্রফির দ্বিতীয় পর্বের খেলাগুলোয় তাকে আর দেখা যায়নি। আঘাতপ্রাপ্তির ফলে তাকে মাঠের বাইরে অবস্থান করতে হয়।
বঙ্গদেশের নামসমূহ

অধুনা 'বঙ্গ' বা বাংলা ভূমি (Land of Bengal) ইতিহাসে বিভিন্ন সময় বিভিন্ন নামে পরিচিত ছিল, যা সুপ্রাচীন রাজ্য ও জনবসতি থেকে উদ্ভূত হয়।
"বাংলা" বা "বেঙ্গল" (Bengal) শব্দগুলির আদি উৎস অজ্ঞাত, কিন্তু বিশ্বাস করা হয় যে শব্দটি "বং" অথবা "বাং" নামক একটি দ্রাবিড়ীয়-ভাষী গোষ্ঠী থেকে উদ্ভূত হয়েছে। অনেকে মনে করেন"বং" জাতিগোষ্ঠী ১০০০ খ্রিস্টপূর্বের দিকে এই অঞ্চলে বসতি স্থাপন করেছিলেন।
অন্য তত্ত্ব বলছে যে শব্দটির উৎপত্তি অস্ট্রিক শব্দ "বঙ্গা" থেকে এসেছিল, যার অর্থ অংশুমালী। তবে এসব তত্ত্বসমূহের কোনো ঐতিহাসিক অথবা প্রত্নতাত্ত্বিক প্রমাণ পাওয়া যায় না। "বঙ্গ" কথাটির সর্বপ্রাচীন উল্লেখ ঋগ্বেদের ঐতরেয় ব্রাহ্মণ গ্রন্থে পাওয়া যায়। এছাড়াও বিভিন্ন প্রাচীন ভারতীয় গ্রন্থ যেমনঃ অথর্ববেদ, বিভিন্ন উপনিষদ, জৈন গ্রন্থে, মহাভারত এবং পুরাণসমূহে বঙ্গের উল্লেখ পাওয়া যায়। আনুমানিক ৭২০ খ্রিষ্টাব্দে বাংলার সমতট অঞ্চলের দেব রাজবংশের রাজা মহারাজ আনন্দদেবের কুমিল্লার ময়নামতির একটি তাম্রশাসনে "বাঙ্গালা" শব্দের একটি প্রাচীন উল্লেখ পাওয়া যায়। তাম্রশাসন থেকে জানা যায় মহারাজ আনন্দদেব "শ্রী বাঙ্গালা মৃগাঙ্ক" উপাধি ব্যবহার করতেন, যার অর্থ বাঙ্গালার চন্দ্র। বাংলা সাহিত্যের আদি নিদর্শন চর্যাপদেও বঙ্গ, বঙ্গালদেশ এবং বঙ্গালী জাতির উল্লেখ রয়েছে। "বাঙ্গালা" ("বঙ্গাল/বঙ্গল")-এর আরো একটি পুরোনো উল্লেখ রাষ্ট্রকূট সাম্রাজ্যের শাসক গোবিন্দ ৩-এর নেসারি প্লেট্‌সে (৮০৫ খ্রিস্টাব্দ-আগে) রয়েছে, যেখানে পাল রাজা ধর্মপালকে "বাঙ্গালার রাজা" বলে অভিহিত করে এর বৃত্তান্ত লেখা আছে।
বব ম্যাকলিওড

রবার্ট উইলিয়াম ম্যাকলিওড (; জন্ম: ১৯ জানুয়ারি, ১৮৬৮ - মৃত্যু: ১৫ জুন, ১৯০৭) ভিক্টোরিয়ার স্যান্ড্রিজ (বর্তমানে পোর্ট মেলবোর্ন) এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন। ১৮৯২ থেকে ১৮৯৩ সময়কালে অস্ট্রেলিয়া ক্রিকেট দলের পক্ষে ছয়টি টেস্টে অংশগ্রহণ করেন।
ঘরোয়া প্রথম-শ্রেণীর ক্রিকেটে প্রায় দশ বছর ভিক্টোরিয়ার প্রতিনিধিত্ব করেছেন বব ম্যাকলিওড। দলে তিনি মূলতঃ ডানহাতে মিডিয়াম বোলিং করতেন। পাশাপাশি বামহাতে ব্যাটিংয়েও পারদর্শিতা দেখিয়েছেন।
ভিক্টোরিয়ার পোর্ট মেলবোর্নে জন্মগ্রহণ করেন। নরম্যান ম্যাকলিওড ও জানেট দম্পতির সন্তান তিনি। তার আরও চার ভাই ছিল।
১৩ ফেব্রুয়ারি, ১৮৮৩ তারিখে স্কচ বিদ্যালয়ে ভর্তি হন। ১৮৮৩ সালে ১ম বিশ দলের সদস্য হন ও ১৮৮৪ সালে অধিনায়ক মনোনীত হন। ১৮৮৩-৮৫ সময়কালে ১ম এককাদশে খেলেন। স্কচ দলের পক্ষে ১০ ইনিংসে ৪৬১ রান তোলেন যা তৎকালীন সময়ে যে কোন স্কচ ছাত্রের চেয়ে বেশি ছিল। তন্মধ্যে ১৮৮৫ সালে মেলবোর্ন গ্রামার স্কুলের বিপক্ষে মনোরম ১৩১ রানের সেঞ্চুরি করেন। এ সেঞ্চুরিটি স্কচ ছাত্র কর্তৃক সরকারি বিদ্যালয়ের প্রথম ঘটনা ছিল। একই মৌসুমে ওয়েসলি কলেজের বিপক্ষে অনুষ্ঠিত খেলায় ১১/৮৫ লাভ করেন।
১৮৯২ সালে মেলবোর্নে অনুষ্ঠিত টেস্টের মাধ্যমে তার আন্তর্জাতিক ক্রিকেটে অভিষেক হয়। ১-৬ জানুয়ারি, ১৮৯২ তারিখে অনুষ্ঠিত ঐ টেস্টের প্রথম ইনিংসে সফরকারী ইংল্যান্ডের বিপক্ষে প্রথম ইনিংসে পাঁচ-উইকেট দখল করে সবিশেষ কৃতিত্বের স্বাক্ষর রাখেন। দ্বিতীয় ইনিংসে তার বোলিং পরিসংখ্যান ছিল ১/৩৯। এছাড়াও আট নম্বরে ব্যাটিংয়ে নেমে ১৪ ও ৩১ রান তোলেন। এরফলে অস্ট্রেলিয়া দল ৫৪ রানের ব্যবধানে জয়লাভে সমর্থ হয়।
১৮৯৩ সালে অস্ট্রেলিয়া দলের সদস্যরূপে প্রথম ও শেষবারের মতো ইংল্যান্ড সফরে যান। এ সফরে তিনি নিজের সহজাত ক্রীড়া প্রতিভা ও অল-রাউন্ড নৈপুণ্য ইংরেজদের কাছে তুলে ধরেন। ১৭ গড়ে ৬৩৮ রান ও ২৪-এর অধিক রান খরচায় সাতচল্লিশ উইকেট সংগ্রহ করেছিলেন। কিন্তু নিজ দেশে তা করতে পারেননি।
বামহাতি ব্যাটসম্যান হিসেবে ছয় টেস্টে ১৩.২৭ গড়ে ১৪৬ রান তোলেন। ২৪-২৬ আগস্ট, ১৮৯৩ তারিখে অনুষ্ঠিত ম্যানচেস্টার টেস্টই তার সর্বশেষ টেস্ট ছিল। নয় নম্বরে ব্যাটিংয়ে নেমে ২ ও ৬ এবং চূড়ান্ত ইনিংসে ১/২১ পান।
ক্রিকেট খেলা থেকে অবসর নেয়ার পর দল নির্বাচক, দলীয় ম্যানেজার, কমিটির সদস্যসহ ভিক্টোরিয়ান ক্রিকেট অ্যাসোসিয়েশনের প্রতিনিধি মনোনীত হন। ১৯০৭ সালে ভিক্টোরিয়ান ফুটবলের লীগে [[মেলবোর্ন ক্রিকেট ক্লাব|মেলবোর্ন ক্রিকেট ক্লাবের]] প্রতিনিধি হিসেবে এইচসিএ হ্যারিসনের স্থলাভিষিক্ত হন।
ক্রীড়া প্রশাসনে নিবেদিতপ্রাণ ছিলেন বব ম্যাকলিওড। ১৫ জুন, ১৯০৭ তারিখ রাত দুইটায় ভিক্টোরিয়ার মিডল পার্কে ৩৯ বছর বয়সে তার দেহাবসান ঘটে। তার ভ্রাতা [[চার্লি ম্যাকলিওড]] অস্ট্রেলিয়ার দলের পক্ষে টেস্ট ক্রিকেটে প্রতিনিধিত্ব করেছেন। তার তুলনায় নিজ ভাই বেশ সুপরিচিত ছিলেন। ১৮৯৯ ও ১৯০৫ সালে তার ভাই ইংল্যান্ড সফরে গিয়েছিলেন।
[[বিষয়শ্রেণী:অস্ট্রেলীয় ক্রিকেটার]]
[[বিষয়শ্রেণী:১৮৬৮-এ জন্ম]]
[[বিষয়শ্রেণী:১৯০৭-এ মৃত্যু]]
[[বিষয়শ্রেণী:অস্ট্রেলিয়ার টেস্ট ক্রিকেটার]]
[[বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার]]
[[বিষয়শ্রেণী:ভিক্টোরিয়ার ক্রিকেটার]]
[[বিষয়শ্রেণী:ভিক্টোরিয়া (অস্ট্রেলিয়া) থেকে আগত ক্রিকেটার]]
[[বিষয়শ্রেণী:মেলবোর্ন ক্রিকেট ক্লাবের ক্রিকেটার]]
[[বিষয়শ্রেণী:মেলবোর্ন থেকে আগত ক্রিকেটার]]
[[বিষয়শ্রেণী:অস্ট্রেলীয় ক্রিকেট প্রশাসক]]
[[বিষয়শ্রেণী:অস্ট্রেলীয় রুলস ফুটবল প্রশাসক]]
দলবীর সিং সোহাগ

দলবীর সিং সোহাগ (জন্মঃ ২৮ ডিসেম্বর ১৯৫৪) ভারতীয় সেনাবাহিনীর একজন অবসরপ্রাপ্ত জেনারেল যিনি ২০১৪ সালের ৩১ জুলাই হতে ২০১৬ সালের ৩১ ডিসেম্বর পর্যন্ত ভারতীয় সেনাবাহিনীর প্রধান কর্মকর্তা (সেনাপ্রধান) হিসেবে দায়িত্ব পালন করেন । সেনাপ্রধান হওয়ার পূর্বে তিনি উপসেনাপ্রধান ছিলেন ।
দলবীর একজন তৃতীয় প্রজন্মের সৈনিক যিনি ১৯৫৪ সালের ২৮শে ডিসেম্বর শ্রীমতি ইশারী দেবী ও সুবেদার-মেজর (১৮ ক্যাভালরী রেজিমেন্ট, ভারত) রামপাল সিং এর ঘরে জন্মেছিলেন । তার পরিবার ভারতের হরিয়ানা রাজ্যের ঝাজ্জর জেলার বিশান গ্রামের বাসিন্দা ।
সিং তার প্রাথমিক শিক্ষা নিজ গ্রামেই সম্পন্ন করেন এবং পরে ১৯৬৫ সালে মাধ্যমিক শিক্ষার জন্য রাজস্থান রাজ্যের চিত্তোরগড়ে অবস্থিত 'সৈনিক স্কুলে' ভর্তি হন, পরবর্তীতে ১৯৭০ সালে তিনি 'ন্যাশনাল ডিফেন্স একাডেমী' (খড়কওয়াসলা, মহারাষ্ট্র) তে যোগদান করেন । তার কৌশলবিদ্যা এবং ব্যবস্থপনাবিদ্যায় স্নাতকোত্তর ডিগ্রী রয়েছে এছাড়া 'এশিয়া প্যাসিফিক সেন্টার ফর সিকিউরিটি স্টাডিজ' (হাওয়াই) এর প্রস্তাবকৃত 'এক্সিকিউটিভ কোর্স' সম্পন্ন করেছেন তিনি এবং নাইরোবির 'ইউনাউটেড ন্যাশন্স পিসকিপিং সেন্টার' থেকে 'সিনিয়র মিশন লীডার্স কোর্স' করেছেন ।
১৯৭৪ সালের ১৬ জুন ৫ম গোর্খা রাইফেলসের ৪র্থ ব্যাটেলিয়নে কমিশন পাবার মধ্য দিয়ে দলবীরের সেনাজীবনের গোড়াপত্তন ঘটে । তিনি দেহরাদুনস্থিত 'ইন্ডিয়ান মিলিটারী একাডেমী'র প্রশিক্ষক ছিলেন এবং শ্রীলঙ্কায় এলটিটিই বিরোধী ভারতের সেনাঅভিযান 'অপারেশন পবন' এ তিনি কম্পানী কমান্ডার (মেজর) ছিলেন । তিনি ভারতের নাগাল্যান্ডে অবস্থিত ৩৩ রাষ্ট্রীয় রাইফেলসের অধিনায়ক ছিলেন । এরপর তিনি ৫৩ পদাতিক ব্রিগেডের কমান্ডার ছিলেন যে ব্রিগেডের দায়িত্ব ছিল কাশ্মীর উপত্যকায় 'কাউন্টার ইন্সারজেন্সী অপারেশন' করা (জুলাই ২০০৩ থেকে মার্চ ২০০৫ পর্যন্ত), এরপর তিনি অক্টোবর ২০০৭ থেকে ডিসেম্বর ২০০৮ পর্যন্ত ৮ম মাউন্টেন ডিভিশন (কার্গিল) এর জেনারেল অফিসার কমান্ডিং ছিলেন । এছাড়া তিনি স্পেশাল ফ্রন্টিয়ার ফোর্সের ইন্সপেক্টর জেনারেল হিসেবে নিয়োগ পেয়েছিলেন ।
কেতকাদাস ক্ষেমানন্দ

বাংলার অনেক কবি সর্প দেবতা মনসার মাহাত্ম্যজ্ঞাপক মঙ্গলকাব্য রচনা করেছেন। এঁদের মধ্যে কেতকাদাস ক্ষেমানন্দ অন্যতম। ইনি রাঢ় দেশের অধিবাসী ছিলেন। তবে শুধুমাত্র রাঢ়বঙ্গেই নয় তাঁর কাব্য পূর্ববঙ্গেও বেশ প্রচলিত ছিল। পূর্ববঙ্গে তাঁর কাব্য " ক্ষেমানন্দী " নামে পরিচিত। অনুমিত হয় কাব্যটির রচনাকাল সপ্তদশ শতকের মধ্যভাগ। তবে অধ্যাপক সুখময় মুখোপাধ্যায়-এর মতে ক্ষেমানন্দ ১৭০৮-১৭০৯ খৃঃ-এর বেশ কিছুকাল আগেই কাব্য রচনা করেছিলেন। কেতকাদাসের কাব্যে 'চন্ডীমঙ্গল' ও 'রামায়ণ' এর প্রভাব রয়েছে বলে মনে করা হয়।
ক্ষেমানন্দের পূূ্র্ণাঙ্গ আত্মকাহিনী থেকে জানা যায়, তিনি জাতিতে কায়স্থ, পিতা শঙ্কর মন্ডল এবং গ্রামের নাম "কাঁথরা" বর্তমানে "কেতেরা"।" 
তিন পুত্র অল্প বয় প্রসাদ গুরু মহাশয়
তলুকের করে লেখাপড়া
তাহার কমল বশে প্রজা নাহি চাষ চষে
সোমনগর হইল কাঁথড়া"
। বর্তমানে হুগলী জেলার তারকেশ্বর থানায় এই নামে গ্রাম এখনো রয়েছে। এছাড়াও পূর্ব বর্ধমান জেলার গলসি অঞ্চলে ' কৈতাড়া ' নামক গ্রাম অবস্থিত।এই গ্রামটিকে কেতকাদাস ক্ষেমান্দের জন্মস্থান 'কাঁথড়া' বলে আধুনিককালে দাবি করাহয়েছে ' চাঁদ সওদাগরের দেশ চম্পকনগর '(পত্রলেখা,২০২২)গ্রন্থে।লেখক ফিরোজ আলি কাঞ্চন সন্ধান দিয়েছেন,কৈতাড়া গ্রামের খুব নিকটেই চম্পকনগর কসবা নামে প্রসিদ্ধস্থান।আজও কেতকাদাসের কাব্যের ভাষার সাথে কৈতাড়া সংলগ্ন গলসি অঞ্চলের উপভাষা ও নিভাষার নানা দিকথেকে মিল দেখাযায়। সুকুমার সেনের মতে, তিনি ছিলেন জাতিতে কায়স্থ। অন্য মতে তিনি কায়স্থ না হলেও মণ্ডল পদবী ধারী কোনো জাতির অন্তর্ভুক্ত ছিলেন। অন্যান্য মঙ্গল কবিদের মতো তিনি স্বপ্নাদেশ প্রাপ্তিতে মঙ্গল কাব্য রচনা করেননি। তিনি আত্মকাহিনীতে বলেছেন, দেবী মনসা মুচিনীর বেশে কবিকে দেখা দিয়ে পরে স্বরূপে দেখা দেন ও কাব্য রচনার আদেশ দেন।
কবির নাম নিয়েও বিতর্কের শেষ নেই। দীনেশচন্দ্র সেন-এর মতে, কেতকাদাস ও ক্ষেমানন্দ দুইজন পৃথক ব্যক্তি। অন্যদিকে সুকুমার সেন-এর মত, কবির আসল নাম কেতকাদাস ও ক্ষেমানন্দ তাঁর উপাধি। তবে কবির প্রকৃত নাম যে ক্ষেমানন্দ তা নিয়ে অনেক ঐতিহাসিক একমত।
ক্ষেমানন্দ শক্তিশালী কবি ছিলেন। তাঁর মনসামঙ্গল (মনসার ভাসান) পাঁচটি পালায় বিভক্ত -- মথন, ঊষাহরণ, রাখালপূজা, ধন্বন্তরি ও বেহুলা-লখিন্দর। এই পাঁচটি পালার মধ্য শেষেরটিই প্রধান। এই পালাটির অন্য নাম জাগরণ পালা। এই কাব্যে কবি দেবী মনসাকে কেতকা নামে অভিহিত করেছেন -- " কিয়া পাতে জন্ম হৈল কেতকা সুন্দরী "। এছাড়াও কবি এই কাব্যে বেহুলার ভাসান পথের যে ২২টি ঘাট বা গ্রামের নাম উল্লেখ করেছেন তার মধ্যে ১৪টি ঘাট বা গ্রাম এখনো দামোদর ও তার শাখা বেহুলা নদীর উভয় তীরে অবস্থিত। এ থেকে কবির ভৌগোলিক জ্ঞান সম্বন্ধে স্পষ্ট ধারণা পাওয়া যায়।
আটিগ্রাম ইউনিয়ন

আটিগ্রাম ইউনিয়ন ঢাকা বিভাগের মানিকগঞ্জ জেলার অন্তর্গত মানিকগঞ্জ সদর উপজেলার একটি ইউনিয়ন।
কালের স্বাক্ষী বহনকারী ধলেশ্বরী নদীর তীরে গড়ে উঠা মানিকগঞ্জ সদর উপজেলার একটি ঐতিহ্যবাহী ইউনিয়ন হলো আটিগ্রাম ইউনিয়ন । কাল পরিক্রমায় আজ আটিগ্রাম ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তা আজও সমুজ্জ্বল।
আটিগ্রাম ইউনিয়নের মোট আয়তন – ১৬.৮৩৫ (বর্গ কিঃ মিঃ)
আটিগ্রাম ইউনিয়নের মোট জনসংখ্যা – ২২৭২৮ জন (প্রায়) (২০২২ সালের আদম শুমারি অনুযায়ী)
চন্দ্রদেবপুর, কোষাভাঙ্গা, অনন্তপুর, চর অনন্তপুর ,চাঙ্গারীপাড়া পুর্বকেষ্টি, বন কেষ্টি, রাজনগর, সরকারপাড়া, পাথালিয়া পাড়া ,চরবিরাটি,দয়ারামপুর, হরিহর পট্রি, কোষনাইকান্দি, খাসনারিকুলী, পুর্ব আটিগ্রাম, পশ্চিম আটিগ্রাম, মধ্য বরুন্ডী , ভগবানপুর, মাছুরী, ফারিরচর, উত্তর মাধবপুর, কালীনগর, জাগীরদিঘুলিয়া, বার্তা, পুড়াপাড়া, পূর্ব বাসাই, বাসাই, যাদবপুর, দেবেন্দ্রনগর, নারিকুলী, মির্জানগর, আটিগ্রাম কুঠি, ডিহি কাটিগ্রাম, উত্তর কেষ্টি, অনন্তপুর, কুমুদপুর , দক্ষিণ বরুন্ডী, মালুটিয়া ইত্যাদি।
গড়পাড়া ইউনিয়ন

গড়পাড়া ইউনিয়ন ঢাকা বিভাগের মানিকগঞ্জ জেলার অন্তর্গত মানিকগঞ্জ সদর উপজেলার একটি ইউনিয়ন।
এখানে ৭ টি প্রাথমিক বিদ্যালয় ৫ টি উচ্চ বিদ্যালয় ১ টি ডিগ্রী কলেজ রয়েছে
মানিকগঞ্জ জেলা সদর বাসস্ট্যান্ড হতে কর্নেল এ মালেক রোড ধরে মাত্র ৩.৫ কি.মি. পথ পেরুলেই গড়পাড়া ইউনিয়ন পরিষদ এলাকা শুরু। বাসস্ট্যান্ড হতে অটোরিক্সা, রিক্সা অথবা সিএনজি অটোরিক্সা যোগে মাত্র ১০ মিনিট সময়ের পথ। এছাড়াও পার্শ্ববর্তী সাটুরিয়া উপজেলা বাসস্ট্যান্ড ও ঘিওর উপজেলা বাসস্ট্যান্ড হতে স্বল্প সময়ে সিএনজি অটোরিক্সা যোগে গড়পাড়া ইউনিয়ন এলাকায় পৌঁছানো যায়। শুধুমাত্র বর্ষাকালে নৌপথে তরা, ঘিওর, সাটুরিয়ার গোপালপুর সহ বিভিন্ন নৌ ঘাট হতে নৌকা বা ট্রলার যোগে গড়পাড়া পৌছানো যায়।